
Къырымтатар тили 
НУТУКЪ 
Нутукъ чешитлери 


1-мешгъулиет. Ресимге бакъынъыз. 


КЪИРЫНМТАТАР ТЧЛИ 


А 1. Ресимде не тасвирленген? 
ей 2. Тахтада не язьлгьан? 
3. Оджа не япа? 
4. Талебелер не япалар? 
5. Балалар, ресимде корьгенинъизни не вастасынен 
бильдирдинъиз? 
. Сиз агьзавий я да язма нутукъ чешитини файдалан- 
дынъыз? Анълатынъыз. 


Ге» 


З 

2-мешгъулиет. Ана тили акъкъында шиир парчала- 
рыны ифадели окъунъыз. 
Ана тилим, меним тилим, 
Меним чокърагъым. 
Меним гулюм, меним илим, 
Меним байрагъым. 
Юнус Къандым 


Не бильсенъ де, ким олсанъ да, 
Азиз достум, шуны биль: 
Мукъаддестир эр инсангъа 
Ана тили — тувгъан тиль. 
Лёман Сулейман 


. Биринджи парчада шаир ана тилимизни ненен къы- 
яслай? Джевап бергенде, шиирге эсасланынъыз. 

2. Экинджи парчада ана тили акъкъында не айтыла? 
Инсан ичюн мукъаддес шей недир? 

3. Сиз джевап бергенде насыл нутукъ чешитинен фай- 
даландынъыз? 

4. Шаирлернинъ адыны ве сойадыны дефтеринъизге 
язынъыз. 

5. Бегенген шиир парчасыны эзберленъиз. 


е 


Буны билинъиз! 


Инсан бир де бир шей акъкъында икяе этмек, 
сорамакъ ве озь дуйгъуларыны ифаделемек 
ичюн нутукънен файдалана. 


З-мешгъулиет. Метинни окъунъыз. 


Яз битти. Мектеплерде янъы окъув йылы 
башлана. Сентябрьнинъ 1-инде бильги куню 
къайд этиле. Шу куню мектеплерде ильк чанъ 
къакъыла. Ана-бабалар озь эвлятларыны бильги 
оджагъына озгъаралар. 


Ж 1. Бильги куню не вакъыт къайд этиле? 
ба 


2. Ана-бабалар озь эвлятларыны къайда озгъаралар? 
3. Бильги оджагъы бу недир? 

4. Сизинь мектебиньизде сентябрь айынынъ 1-инджи 
куню насыл кечти? Икяе этинъиз. 
5. Метинни дефтеринъизге язып алынъыз. 


4-мешгъулиет. Окъунъыз. Суаллерге насыл джевап 
берир эдинъиз? Музакере этинъиз. 


Не ичюн адамгъа агъзавий нутукъ керек? 
Адамлар не ичюн язма нутукъны уйдурдылар? 
Адам не вакъыт ички нутукънен къуллана? 


А Ресимлерге бакъып, ким насыл нутукьнен къуллан- 
гъаныны айтынъыз. 

Буны билиньиз! 


Агьзавий веязма нутукь джумлелерден иба- 
рет. Агьзавий нутукьта джумленинь соньунда 
токътав япыла. Языда исе джумленинь сонъунда 
нокьта (.), суаль ишарети (7) я да нида ишарети (!) 
кьоюла. 

Джумленинь биринджи сёзю буюк арифнен 
языла. 


5-мешгъулиет. Икяени окъунъыз. Джумлелернинъ 
сонъунда насыл токътав ишаретлери къоюлгъан? 
Айтынъыз. 


Пакизе къартана тюкянгъа емек алмагъа кете. 

Осман онынъ янына келип сорай: 

— Къартана, сиз не аладжакъсынъыз? 

— Отьмек, сары ягъ, сют, къатыкъ аладжам, 
огълум, — дей Пакизе къартана. 

— Къайтынъыз, раатланьнььз, мен алып 
келирим, — дей Осман. 

— Сагъ ол, балам! Балабан огълан ол! — дей 
къартана ве, сепетини Османгъа берип, эвине 
къайта. 

Султание Харахады 

ле. 1. Пакизе къартана къайда кете эди? 
ба 2. Онынъ янына кельген Осман не сорай? 
З. Пакизе къартана ве Осман арасында олгъан субетни 
роллер боюнджа окъунъыз. 
4. Икяеден незакетли ибарелерни тапып, дефтеринъиз- 
ге язып алынъыз. 
‚ 5. Бойле алны козь огюне кетиринъиз: сиз тюкянгьа 
р) кельдинъиз, сатыджыдан аладжакъ шейлеринъизни 
сорайсынъыз. Бу мевзуда сыныфдашынъызнен диа- 
лог уйдурынъыз. Незакетли сёзлерни къулланмагъа 
унутманъыз. 


мевзусында икяе тизинъиз. Дефтеринъизге ЯЗЫНЪЫЗ. 


=. • мукъаддес — священний, святий 
=“, . инсан — людина 
- биринджи — перший (-й, -е, -1) 
- бала-- дитина 
- аш, емек — їжа 
- къулланмакъ — використовувати, користуватися 


б 6-мешгъулиет. «Яз татилимнинъ энъ зевкълы куню» 
ко 


Эшреф Ибраим 
Мектеп меним кунешим 


Мектеп меним кунешим, 
Битмез онынъ зиясы. 
Мектеп меним дост-зшим, 
Илим, бильги чокърагъы. 


и ^ 
ба Мектеп бу недир? Шиирге эсасланып анълатынъыз. 
«еш 


7 


Право для безоплатного розміщення підручника в мережі Інтернет має 
Міністерство освіти і науки України пір:// топ.дом.иа/ та Інститут модернізації змісту освіти Һќїрѕ://іт2о.доу.џиа 


Рустем Муедин 


Мектепке 


Кечти язлькь татилимиз, 
Бошап къалды лагерьлер. 
Юксек, ярькь мектеплерде 
Бизни беклей ралелер. 
Кучь топладыкъ биз яз бою, 
Энди дерске башлайыкъ. 
Гурьлеп оськен бильгимизге 
Янъы бильги къошайыкъ. 
Ка 1. Мектепте не япалар? Шиирге эсасланып, джевап 
Фа беринъиз. 
2. Яз татилинъиз насыл кечти? Икяе уйдурып, дефте- 


ринъизге язынъыз. 
З. Шиирни эзберленъиз. 


4. Ресимге бакъып, мектеп акъкъында бир къач джумле 
уйдурынъыз ве дефтеринъизге язынъыз. 


5. Аталар сёзлерининъ маналарыны анълатынъыз. 


Окъувсыз бильги ёкъ, 
Бильгисиз кунюнь ёкъ. 


Бильги алмакь -- иненен кьую кьазмакь. 

Къырымтатар тили 


Къонушма медениети 


7-мештъулиет. «Тылсымлы юзюк» масалындан пар- 
чаны окъунъыз. 


Айшечик дагъда юре-юре ве бир эвге келип 
чыкъа. Эвнинъ къапусы ачыкъ экен. Ичериге кире. 
Бакъса, миндер устюнде бир къартбаба ята. 

— Селям алейкум, къартбаба! Акъшам ше- 
рифлеринъиз хайырлы олсун, — дей къызчыкъ 
ве, къартбабанынъ янына барып, къолуны опе. 

— Хош кельдинъ, къызым. Кельгенинъ не 
гузель олды, хасталандым, алым ёкъ. Къал мын- 
да, меним къызым олурсынъ, — айта къартбаба. 

Айшечик къартбабанынъ эвинде къала ве 
онъа ярдым эте. 


ле 1. Айшечик къайда келип чыкъа? О кимге мураджаат эте? 
Же 2. Къартбаба Айшечикке не айта? Айшечик не япа? 


3. Айшечик ве къартбаба арасында олгъан субетни рол- 
лер боюнджа окъунъыз. 

4. Къайд этильген сёзлер насыл ишаретлернен айырыла? 

5. Незакетли сёзлерни ве ибарелерни дефтеринъизге 
язынъыз. 


ШЕУ 


Буны билинъиз! 

Биз кимгедир мураджаат эткенде, онынъ 
адыны айтамыз: 

— Аначыгъым! Хайырлы яшлар олсун! 

— Сен исе, Алим, энди эвге къайт. 

— Огъурлы ёллар олсун, огълум. 


Мураджаат этип айтылгъан сёз я да сёз 
бирикмелерине хитап дейлер. Языда хитап 
виргюль (,) я да нида (!) ишаретинен айырыла. 

8-мешгъулиет. Кьартана ве торун арасында олгьан 
субетни окъунъыз. 


— Саба шерифинъиз хайырлы олсун, 
къартанам! 

— Сагъ ол, торунчыгъым, санъа да шай олсун! 
Сонъ, огълум, яхшы юкъладынъмы? 

— Ёкъ, къартанам. Мен гедже къоркъунчлы 
бир тюш корьдим. Тап абдырап уяндым. 

— Хайыр эйликке олсун, балам. 


бе 1. Хитапларны тапынъыз. 


а; 2. Къартана торунынен къонушкъанда насыл незакетли 
сёзлерни къулланды? 


З. Незакетли ибарелерни хитапнен берабер дефтери- 
нъизге язып алынъыз. Хитапларны къайд этинъиз. 


9-мешгъулиет. Шиирни окъунъыз. 


Ашханеде 


Ашханеде шамата, 
Чанакъ-чёльмек тасырдай. 
Сыджакъ тава ичинде 
Чибереклер чырылдай. 
Терге кечип отурынъыз, 
Софра азыр, буюрынъыз, 
Ашынъыз татлы олсун, 
Ашагъангъа аш олсун! 


Сейран Усеинов 


А 1. Экинджи дёртлюкни дефтеринъизге язып алынъыз. 
2. Незакетли ибарелерни къайд этинъиз. 


Бу не демектир? 


Тавада чиберек , 
я чырылдай 
Чельде чырчырна — р 


10-мешгъулиет. Окъунъыз. 
Аш татлы олсун! 

Сагълыкъ сувлар олсун! 
Эйиликнен кийинъиз! 
Иш къолай кельсин! 
Ёлунъыз ачыкъ олсун! 
Ж. 1. Бу незакетли сёзлерни не вакъыт айтамыз? 
Ка Анълатынъыз. 
2. Дефтеринъизге язып алынъыз. 


11-мешгъулиет. Нокъталар ерине келишкен неза- 
кетли сёзлерни язынъыз. 


1. ..., къызым, ресим пек дюльбер олгъан. 
2. Къаве азыр, ..., битачыгъым, — деди Найле. 
З. ..., Ахтем, мен бираз кечиктим. 


Ярдымджы сёзлер: буюрынъыз, аферин, 
багъышла. 


== • эйилик — 1) добро; 2) благополуччя 
= - хайырлы, огьурлы — 1) добрий, щасливий; 
2) той, що приносить щастя 
- къолай — 1) легко (-й, -е, -1); 
2) зручний (-й, -е, -1) 
- аферин-- молодець 


Озьбекчеден терджиме 
Талебелер ичюн он муим къаиде 


Мен сенинъ ичюн, къардашым, 
Он муим къаиде яздым. 
Оларны акълынъда тут сен, 
Яхшы олур — ззберлесень. 

Тенбелликнен огьрашма, 
Уянгьан сонь тур, ятма! 


Энъ-эвеля барып ювун, 
Санъа ярдым этер сабун! 


Сен мектепке кеч къалма, 
Амма, сакъын ашькьма! 


Кьапудан чькьмаздан башта, 
Злинье ал — китап, чанта! 


Тертип-низамны унутма, 
Орталькькьа сен чеп атма! 


Ич джебиньде бор ташыма, 
Бу чиркин шейге альшма! 


Кийген урбань пак олсун, 
Кольмегинь ап-акь олсун! 


Севип сай ана-бабанъны, 
Оджанъны, сыныфдашынъны! 


Биль, дерсте яхшы баалар 
Ала тек яхшы балалар! 


Урьмет къазанмакъ ичюн 
Окьумакь керек эр кунь! 


Ба 1. Шиирни окъунъыз. 
ка 2. Талебелер насыл олмакъ керек? Шиирнинъ мунде- 
риджесине эсасланып, икяе этинъиз. 
З. Къаиделерни эзберленъиз. 


== • муим — важливий 
= - тенбеллик — лінь 
- тертип-низам — виховання 
. чёп — за текстом: сміття 
. урьмет кьазанмакь — заслужити повагу 

ба 


Къырымтатар тили 


Къонушма медениети (девамы) 


12-мешгъулиет. Окъунъыз. 


Мустафа къартбаба торунларыны янына 
топлады да, олардан: 

— Дюньяда энъ къуванчлы куньлер насыл 
куньлердир? — деп сорады. 

— Энъ къуванчлы куньлер — байрам куньле- 
ри, — деди он яшында Амет торуны. — Байрамда 
эр кес бири-бирине бахшыш бере, мусафир- 
ликке баралар. Анам, бабам бизлерни де алып 
баралар. Пек къуванчлы ола. 

— Аферин, огълум, сен биле экенсинъ, — 
деп макътады къартбабасы Аметни. 


1. Сонъки джумлени дефтеринъизге язып алынъыз. 
Хитап сёзюни тапып, астыны сызынъыз. 

2. Сиз насыл байрамларны билесинъиз? Олар акъ- 
къында икяе этинъиз. 

13-мешгъулиет. Шиирни ифадели окъунъыз. 


Бильги ал сен, окъу, огрен, 
Илим олсун ёлдашынъ. 
Ярышларда юрь сен огде, 
Китапны эт сьрдашьнь. 
Лёман Сулейман 


Ка 1. Шаир кимге мураджаат эте? О, не айта? 
Фа 2. Шиирни дефтеринъизге язып алынъыз. Бир эджалы 
сёзлернинъ астыны сызынъыз. 


14-мешгъулиет. Ахмет ахайнынъ хайырлав мектю- 
бини окъунъыз. 


Селям алейкум, урьметли талебелер! Янъы 
окъув йылынъыз хайырлы олсун! Сизлерге 
сагълыкъ, къуванчлы куньлер ве сабыр тилей- 
им. Яхшы окъунъыз, бильги алмагъа тырышы- 
нъыз. Буюклерни урьмет этинъиз. Дост-муаб- 
бет яшанъыз. 

Сайгъы иле Ахмет ахай. 


ба 1. Ахмет ахай талебелерни ненен хайырлай? 
2. Оларгъа не тилей? 


З. Ахметахайнынъ тилеклерини метиндентапып, дефте- 
ринъизге язып алынъыз. 
4. Хайырлав мектюбинде насыл незакетли сёзлер бар? 

15-мешгъулиет. Икяени окъунъыз. 


Къырылгъан фильджан 
Огьлан ойнагъанда апансыздан фильджанны 
къырды. Буны кимсе корьмеди. Бабасы келип: 
— Фильджанны ким къырды? — деди. 
Огьлан кьоркьть ве бойнуна алды: 
-- Мен. 
О вакъытта бабасы: 
— Догърусыны айткъанынъ ичюн сагъ ол, — 
деди. 
Лев Толстой 
Ка 1. Бабасы не ичюн огълуна «сагъ ол» айтты? 
2. Сиз бойле алгъа къалсанъыз, не япар эдинъиз? 
З. Бойнуна алды ибаресини насыл анълайсынъыз? 


— 


б 16-мешгъулиет. Окъунъыз. 


— Мераба, Сансарчыкъ! Кель, бираз 
ойнайыкъ. 

— Мераба, гузель Кобелек! Багъышла, 
джаным, меним вакътым ёкъ. Шимди къу- 
вушымны фындыкъ, джевиз, мантарнен толдур- 
масам, къышта ач къалырым. 


15 


Право для безоплатного розміщення підручника в мережі Інтернет має 
Міністерство освіти і науки України пр:// топ.дом.иа/ та Інститут модернізації змісту освіти Һќїрѕ://іт2о.доу.џиа 


ле. 1. Кобелек Сансарчыкъкъа насыл сёзлернен мураджаат 
ба эте? Сансарчыкъ насыл джевап бере? 
2. Къайд этильген сёзлер насыл ишаретлернен айырыла? 
Бу сёзлерге не дерлер? 
3. Метинни дефтеринъизге кочюрип язынъыз. 


=) . урьметли — шановний 

| . истек — бажання 

. къырмакъ, сындырмакъ — розбити 

- бойнуна алмакь, озь кьабаатыны танымакъ — 


визнати провину 


Къадыр Велиев 
Китапнынъ монологы 


Мен киби садыкъ достны 
Чьракь якъып тапмазсынъ. 
Сёзлеримни диньлесень, 
Яньльш, хата япмазсынъ. 
Саф юрекнен кьонушсань, 
Козьлериньни ачарьм. 
Бутюн омюр ёлунъа 

Алтын нурлар сачарым. 


Риза Асанов 


Меним чокь достларым бар, 
Меним достларым — китаплар. 
Китаплар бильги берелер, 
Манъа чокъ ярдым этелер. 

1. Китаплар инсангьа насыл ярдым зтелер? 
. Бегенген шиирни эзберленъиз. 


. Сьньфта «Меним севимли китабьм» сергисини теш- 


киль зтиньиз. Севимли китабынъыз акъкъында къыс- 
къадан икяе этинъиз. 


. Аталар сёзлерини огренинъиз. 


Китап — бильги анахтары. 


Энъ яхшы дост — китаптыр, 
Энъ яхшы зенгинлик — бильгидир. 


. Тапмаджаны окъунъыз ве джевабыны айтынъыз. 


Тили бар — инсан дегиль, 
Тикиши бар — кольмек дегиль, 
Япрагъы бар — терек дегиль. 


садыкъ — відданий (-а, -е, -1) 
янълыш, хата — помилка 

саф юрекнен — з чистим серцем 
къонушмакъ — розмовляти 


Къырымтатар тили 


НУТУКЪ СЕСЛЕРИ. ЭДЖА. УРГЪУ 


Сеслер ве арифлер. 
Оларнынъ языда ишаретленюви 


17-мешгъулиет. Аталар сёзюни окъунъыз. Манасы- 
ны анълатынъыз. 


Ана ичюн бала балдан да татлыдыр. 

ле. 1. Биринджи сёзнинъ сеслерини теляффуз этинъиз. 
а Олар созукъ я да тутукъ сеслерми? 

2. Сеслер языда ненен ифаделене? 

З. Аталар сёзюни дефтеринъизге язынъыз, эзберленъиз. 


18-мешгъулиет. 2-нджи сыныфта кечильгенини 
хатырлайыкъ ве нокъталар ерине келишкен сёзни тапып 
айтайыкъ. 

Сеслерни биз айтамыз ве ... . 

Арифлерни биз... ве коремиз. 

Сеслер созукъ ве... ола. 

Языда сеслер .... косьтериле. 

[а] – .. . 

[6] –... сес. 


19-мешгъулиет. Сёзлерни окъунъыз: 


Фф Фф 

ре/ тт 5 МА 

ато шу а уме 

Ра и, ик 
Е. Я 7 6 


ле. 1. Олар насыл арифлернен фаркълана? 
Же 2. Сёзлерни дефтеринъизге язынъыз. 


3. Сёзлернинъ манасыны денъиштирген арифлернинъ 
тюбюни сызынъыз. 


20-мешгъулиет. Окъунъыз. 


1. Ад, ат, аз, ап. 

2. Тоз, туз, тюз, таз. 

3. Эль, ель, иль. 

4. Тель, бель, сель, кель. 


лу. 1. Сёзлернинъ маналарыны насыл сеслер айыра? Бу 
а сёзлернинъ маналарыны анълатынъыз. 
2. Сёзлерни эджаларгъа болип окъунъыз. Эр бир сёзде 
къач эджа олгъаныны айтынъыз. 

Буны билинъиз! 


Сёзлер сеслерден япылалар. Сёзде бир де 
бир сес деньиштирильсе, сёзнинъ манасы да 
денъише: 

тар — бар, бол — къол. 


21-мешгъулиет. Нокьталар ерине келишкен созукь 
я да тутукь арифлерни язынъыз. 


буз — ..уз 
багъ — .. агъ 
КИЛИМ — КИЛИ... 
дере — д.. ре 
иш — .. ш 
ГОЛЬ — Г. ЛЬ 


Килим, килит сёзлеринен джумлелер тизинъиз, дефте- 
ринъизге язынъыз. 


22-мешгъулиет. Шиирни бир къач кере окъунъыз. 


Огюмизде дерсликлер, 

Дефтерлер ве къалемлер. 

Биз тырышып окъурмыз, 

Яхшы адам олурмыз. 

Сейран Усеинов 

Шиирни акълынъызда тутып, дефтеринъизге язы- 
нъыз. Созукъларнынъ тюбюни сызынъыз. 
- теляффуз этмек — вимовляти 
- созукъ сес — голосний звук 
- тутукъ сес — приголосний звук 
- мана — значення 
- деньиштирмек — замінювати, поміняти 

ле. 1. Ресимлерни бакъып, анда корьгенлериньизни икяе 
а этинъиз. Икяе эткенде бойле сёзлерни къулланы- 
нъыз: саба эрте, эль-бетини, сабалыкъ аш, бильги, 
уйледен сонъ, ресим тёгерегине, ярдым эте, юкъла- 
магъа ята. 
2. Я сизинъ кунюнъиз насыл кече? Икяенъизни бойле 
башланъыз: Мен саба эрте турам. 


Къырымтатар тили 


Элифбе 


Аа Бб Вв Гг Гъгъ Дд 
Ее Ёё Жж Зз Ии Йй 
Кк Къкъ Лл Мм Нн нъ 
Оо Пп Рр Сс Тт Уу 


Фф Хх Цц Чч Дждж 
Шш Щщ ъ Ыы ь 
Ээ Юю Яя 


23-мешгъулиет. Арифлерни элифбе тертибинде 
айтынъыз. 


> 1. Элифбе бу недир? 
2. Къырымтатар элифбесинде къач ариф бар? 


З. Элифбеден башта тутукъ, сонъ созукъ сеслерни ифа- 
делеген арифлерни дефтеринъизге язынъыз. 


| 


— 

24-мешгъулиет. Берильген сёзлерни, эджаларгъа 
болип, элифбе тертибинде язынъыз. 


Кефе, Гурзуф, Алупка, Акъяр, Кезлев, Ялта, 
Къарасувбазар, Алушта, Багъчасарай, Сакъ. 


лу. Бу сёзлер не ичюн буюк арифнен языла? Даа насыл 
каг сёзлер буюк арифнен язылгъаныны хатырланъыз. 


25-мешгъулиет. Берильген сёзнинъ эр бир арифи- 
не учер сёз язынъыз. 

Акъяр 

Нумюне: 

1) ана 2) къол 3) ялы 4) раф 


ле. Тутукъларнынъ тюбюни сызынъыз. Эки сёзнен джумле 
ка уйдурып язынъыз. 


26-мешгъулиет. Окъунъыз. Буюк арифнен языл- 
гъан сёзлерни элифбе тертибинде дефтеринъизге язып 


алынъыз. 

Къырымнынъ энъ юксек дагъы — Роман- 
къош, энъ буюк озени — Салгъыр, энъ сыджакъ 
ери — Ялта. 


27-мешгъулиет. Окъунъыз. 


Эр бир адамнынъ озь Ватаны бар. Бу ердео 
догьа, осе, яшай. Бизим Ватанымыз — Къырым. 
Къырым — баба-деделеримизнинь топрагъы. 

Халкъымызнынъ миллий байрагъы, мил- 
лий тамгъасы ве гимни бар. Байрагъымыз мавы 
тюсте. Онынъ тюсю темиз кокни, мавы денъиз- 
ни анъдыра. Байрагъымыздаки тамгъа теразе 
шеклинде. Теразе — адалет темсили. 

Белли эрбабымыз Номан Челебиджихан- 
нынъ «Ант эткенмен» шиири халкъымызнынъ 
гимнине чевирильди. 

. Ватанымызнынъ ады недир? 

. Къырым кимлернинь топрагъы? 

. Халкьымызнынъ неси бар? 

. Байрагьымызнынъ тюсю нени аньдьра? 
. Теразе ненинь темсили? 


. Биринджи абзацнь дефтериньизге кочюрип язы- 
нъыз. Сёзлерде созукъларнынъ тюбюни сызынъыз. 


о льо м — 


6б 28-мешгъулиет. Ашагъыда берильген сёзлерге 
Ч 8 бирер келишкен ариф къошып, нумюне боюнджа янъы 
сёзлер язынъыз. 


Нумюне: ата — бата, хата, сата; 


ай — ..., ...,...; 
алое З н, 
ель —..., ...,...; 
ана алъ 
ба Эки сёзнен джумлелер уйдурынъыз. Дефтеринъизге 
язынъыз. 


= - миллий — національний 
’ є теразе — ваги 

- адалет — справедливість 

• аньдьрмакь — нагадувати 
- белли — відомий, відомо 

Изет Змиров 
Меним мераметли битачыгъым 


— Битачыгъым, еринъизден турмайып яты- 
нъыз, мен мектептен кельген сонъ, эв ишлери- 
ни озюм япарым, — деди торунчыгъы тёшекте 
хаста яткъан битасына. Къызчыкъ мектебине 
ашыкъты. 

Мектепте бу къызчыкъ дерслернинъ битме- 
сини сабырсызлыкънен бекледи. О, эп эвде ятып 
къалгъан битасыны тюшюне эди. Эсап дерси 
оджасы бугунь Наиленинъ алыны эслесе керек: 

— Санъа не олды, Наиле? Суаллериме 
даима биринджи джевап бере эдинъ, бугунь 
исе... — деди. 

— Битам хаста, эвде янъгъыз къалды, — 
деди Наиле. 

— Я ананъ, бабанъ къайда? 

— Пахыл киби, олар узакъкъа аджеле ишнен 
кеттилер. Бильген олсалар, эбет, кетмез эдилер. 

-- Ойле исе, тез эвинъизге кьайт, битанъа 
козь-кьулакь ол. Керек олса, экимни чагъырт, — 
деди оджапче. Наиле кельгенде, битасы юкъу- 
сырап ята эди. 

Наиле ач олса керек, ашханеге кирип, къа- 
занларны ачып бакъты. Бакъса, не корьсюн, 
къазанчыкъта къыймалы лакъша шорбасы къо- 
къуп, бувланып тура. Чайникте чай, къонада исе 
тилим-тилим кесильген отьмек. Наилечик шор- 
ба ашады, чай ичти. Сонъ яваштан битасы ят- 
къан одагъа кирди. Бираз индемей отурды. 
Битасы козьлерини ачкъан арада, оны къучакъ- 
лап опьти де: 

— Ах, меним мераметли битачыгъым, хаста 
алынъызда аш пиширгенсинъиз. Сиз олмаса- 
нъыз, биз не япар эдик? — деди. 

— Меним къадриме еткенинъ ичюн сагъ 
ол, тосунчыгъым. Сен менден де мерамет- 
лисинь! Гьалиба, эртедже кельдинъ, ойле 
дегильми? — деди. 

— Оджам къайтарды. 

— Оджань да мераметли адам экен. Дюнья- 
да мераметли адамлар чокъ олсун, — деп къош- 
ты битасы. 


1. Наиленинь битасына не олды? 
2. Оджапче Наилеге не деди? 

З. Наиле ашханеде не япты? 
4 


.Икяенинь эсас фикрини ифаделеген джумлени 
тапынъыз ве дефтеринъизге язынъыз. 


со 


. Икяени саналаштырынъыз. 


6. Аталар сёзюнинъ манасыны анълатынъыз. 
Оджагъа ана-бабагъа эткенинъ киби урьмет эт. 


- сабырсызлыкънен — з нетерпінням 
- козь-къулакъ ол -- доглядай 

Къырымтатар тили 


Созукь ве тутукь сеслер 


29-мешгъулиет. Окьунььз. Метинде не акькъында 
айтыла? 


Къырым — ешиль ада. Онынъ бир тарафы 
къулан чёльдир. Башкъа тарафы исе — багьча- 
багъ. Къырымнынъ къоджаман дагълары пек 
дюльбер. Къырымнынъ багълары, яйлалары, 
саф авасы пек гузельдир. Багъчасарай, Къара- 
сув Къырымнынъ къадимий шеэрлеридир. 


И. Гаспринскийден 


Ба 1. Метинге серлева къоюнъыз. 

[аг 2. Буюк арифнен язылгъан сёзлерни эджаларгъа болип, 
дефтеринъизге язып алынъыз. 

. Ресимге бакъып, суаллерге джевап беринъиз. 

. Ресимде не тасвирленген? 

. Деньизнинь ады не? Узакъта корюнген дагънынъ ады не? 

. Тереклер акъкъында не айта билесинъиз? 

. Метин ве ресимнинъ мевзусы бири-бирине якъынмы? 


чо Ол Б Со 

е 


е 


30-мешгьулиет. Шиирни ифадели окъунъыз. 


Кузь кельди. Эп багъча-багъларда 
Зевкълы тымар эмеги къайнай. 
Йырджы къушлар сусты эр якъта, 
Алтын мевсим джошкъун адымлай. 


М. Къарахалиль 
1. Шаир кузьни насыл тасвирлей? 
2. Шиирнинъ экинджи сатырыны насыл анълайсынъыз? 
З. Алтын мевсим ибаресининъ манасыны анълатынъыз. 


4. Кузь сёзюнде къач сес ве къач ариф бар, айтынъыз. Бу 
сёзде созукъ сесни теляффуз этинъиз. О, языда насыл 
арифнен косьтерильген? 


Бу не демектир? 
Тымар эмеги а а 
в къайнай 
Чайникте сув — 
Буны билинъиз! 
Сеслер эки тюрлю ола: созукь ве тутукъ. 


Языда сеслер дёрткоше къавуслар ичине 
алыныр: [а], [6]. 


31-мешгъулиет. Сеслерни окъунъыз. Теляффузына 
дикъкъат этинъиз. 


[а] — [1] [9] — [к] 
[о] — [ш] [6] — [гъ] 
[У] — Ід! 1Ӱ1—1Ф] 
[ы] — Інь! [и] — [л] 
Къайсы сеслерни теляффуз эткенде ава агъызымыз- 


дан сербест чыкъа, къайсы сеслерни айткъанда маниа- 
ларгъа расткеле? 


Созукъ сеслерни айткъанда ава агъы- 
зымыздан сербест чыкъа. 


Тутукъ сеслерни айткъанда ава агъызы- 
мызда базы бир маниаларгъа расткеле. 

32-мешгъулиет. Окъунъыз. 
Агъыр иштен къачма, 
Енгилине чапма. 
(17 1. Бу аталар сёзю не акъкъында? 


ках 2. Дефтеринъизге кочюринъиз. Созукъларнынъ тюбюни 
сызынъыз. 


33-мешгъулиет. Шиирни бир къач кере окъунъыз. 
Акълынъызда тутып, дефтеринъизге язынъыз. 


Мында эр шей бизимкидир. 
Мында ер, кок бизимдир. 
Ватан — бизим анамыздыр, 


Анамыз — бу Ватандыр. 
И. Асанин 


ле. 1. Созукъларнынъ тюбюни сызынъыз. Ватан сёзюне 
[аг келишкен схеманы къайд этинъиз. 


є 34-мешгъулиет. Окъунъыз. 


Мен мектепте экинджи сменада окъуйым. 
Эвге кеч къайтам. Келем, анам энди эвде, акъ- 
шамлыкъ аш да азыр. Экимиз бабам иштен 
къайтаджагъыны беклеймиз. Бабам кельген 
сонъ ашамагъа отурамыз. Эр кунь бойле. 

Н. Умеровдан 
. Метинни дефтеринъизге кочюринъиз. 


. Биринджи джумледе тутукъларнынъ тюбюни сызы- 
НЬЬЗ. 

3. Акьшамлыкъ сёзюнде къач сес ве кьач ариф олгьа- 

ныны айтынъыз. 


е 


=- • къулан — великий, просторий 
= . къоджаман — величезний 
- саф — чистий 
- зевкълы — радісний, веселий, блаженний 
- сусмакь -- мовчати, замовкнути 

Ачкозь Мамут 


Мамут вакььт тапмагьандай 
Даим отьмек ашай дерсте. 
Тыпкъы, учь кунь ачкьалгьандай 
Шыплаштыра, дерс ёкъ эсте. 
Сыныф онъа санки буфет, 

Къарт эчкидай тыймай джагъы. 
Джеби толу отьмек, къанфет, 
Дерске ич де ёкъ мерагъы. 
Оджа онъа суаль берсе, 
Шашкъанындан чайнай къалем. 
— Бильмей! — деп, балалар кульсе, 
— Кулелер, — деп, эте элем. 
Элем этме, достум Мамут, 
Къарнынъ эвде тойсун ашкъа. 
Сыныфта аш-сувны унут, 
Дерсте бильги кирсин башкъа. 

лу. 1. Мамут дерсте не япа? Шиирден тапып окъунъыз. 
ба 2. Онынъ арекетлерине къыймет кесинъиз. 


З. Дерсте талебе не япмакъ керек? Фикирлеринъизни 
айтынъыз. 

4. Шиирнинъ сонъки дёртлюкни язып алынъыз ве сёз- 
лерде созукъларнынъ астыны сызынъыз. 


5. Аталар сёзюнинъ манасыны анълатынъыз. Эдепли 
сёзюне манаджа якъын олгъан сёзни тапынъыз. 
Эдеплининъ ашагъаны корюнмез, 
Эдепсизнинъ -- чалышкъаны. 


== • шыплаштырмакъ — наминати 
= . санки — ніби 

- джакь — щелепа 

- чайнамакь — жувати 

- тьймакь — зупинятися 

- къарын — шлунок, утроба 


Къырымтатар тили 


Созукь сеслер 


35-мешгъулиет. Суаллерни окъунъыз. Музакере 
зтиньиз ве догьру джевап беринъиз. 


1. Кььрьмтатар тилинде кьач созукь ариф 
бар? 

2.Бу арифлер кьач созукь сесни ифаде- 
лейлер? 

З. Созукъ сеслерни айткъанда агъзымыз- 
дан чыкъкъан ава маниагъа огъраймы? 

4. Созукъ сеслерни догъру теляффуз этип, 
джевабыны айтынъыз. 

м 


Сиз музакере эткенде, насыл нутукь чешитинен 
(агъзавий, язма я да ички) къулландынъыз? Я тюшюн- 
генде? 


36-мешгъулиет. Нокъталар ерине нумюне боюнджа 
сёзлер язынъыз. 


[а] [0] [У [ы] [6] У [и] [31 


аз окъу уфакь къыз осе ульке икяе эсап 


1. Сёзлерде къайд этильген сеслерни теляффуз этинъиз. 

2. Бу насыл сеслер? Олар насыл  арифлернен 
косьтерильген? 

З. Бу сеслерни айткъанда, ава агъзымыздан насыл 
чыкъа? 


Буны билинъиз! 


Созукъ сеслер: [а], [о], [У], [ы], [5], [У], [и], [Э]. 
Созукъ арифлер: а, е, ё, и, о, у, ы, э, ю, я. 


37-мешгъулиет. Схемагъа бакъып, созукъ сеслер- 
ни теляффуз этинъиз, оларны ифаделеген арифлерни 
айтынъыз. 


[а] [о] [УІ [ы] [0] [У 1и] [3] 
Й ПЛ | И 
ая оё ую ы оё ую и зе 

38-мешгъулиет. Окъунъыз. 


Эмен юзь йылларнен ось- 
кен теректир. Эмен терегининъ 
япракьларь балабан ве къатты 
ола. Онынъ мейвалары — пелит 
фындыгъы. Пелит фындыкъ- 
лары кузьгедже терек устюнде 
асылып туралар. 

1. Эмен насыл бир теректир? 

2. Онынъ япракьлары насыл ола? 

3. Онынъ мейвалары недир? 

4. Пелит фындыкълары не вакъыткъадже терек устюнде 
асылып туралар? 

5. Метинни дефтеринъизге язып алынъыз. Созукълар- 
нынъ тюбюни сызынъыз. 


в 39-мешгъулиет. Шиирни окъунъыз. 


Текюльди кузь япракълары, 
Орталыкъны сарартып. 
Кельди ягъмур булутлары, 
Мавы кокни къарартып. 
Л. Ибраимова 
Ба 1. Дефтеринъизге кочюрип язынъыз. 


2. Созукъ сеслерни ифаделеген арифлернинъ тюбюни 
сызынъыз. 


Черкез-Али 


Сепетли къартий 


Саба эрте, ава ачыкъ, 
Корьдим мектеп ёлунда, 
Кетеятыр къартанайчыкъ 
Сепети бар къолунда. 
Мен битайгъа ярдымлашып, 
Алып бардым эвине. 
Битам мени алгъышлады, 
Пек севине-севине. 
Алып къартий сепетинден 
Берди манъа бир алма. 

> 
` 


є 


Ж о № ~ 


Сонъра опип о, бетимден 
Деди: «Джувур, кеч къалма». 
Не ёрулдым, не де талдым, 
Не дерсиме кеч къалдым. 
Пек огъурлы къартий экен, 
Къырымджадан беш алдым. 


. Бу шиирде не акъкъында айтыла? 

. Огъланчыкъ мектеп ёлунда кимни корьди? О не япты? 
. Къартий онъа не берди? 

. Огъланчыкъ акъкъында не айтмакъ мумкюн? О насыл 


бала? 


. Аталар сёзюнинъ манасыны анълатынъыз. 


Яхшыдан унер ал, ямандан узакъ къал. 


алгъышламакъ — хвалити 
джувур (диал.) — біжи 
талмакь — втомлюватися 
огьурль — сприятливий 

Къырымтатар тили 


Къалын ве индже созукьлар. 
Оларны язьда ифаделеген арифлер 


Созукълар къалын ве индже сеслерге 
айырылалар. Къалын давушнен айтылгъан 
созукъларгъа къалын созукълар дерлер. 
Индже давушнен айтылгъан созукъларгъа 
исе индже созукълар дерлер. 


Къалын созукълар — [а] [о] [у] [Ы]; 


Индже созукълар — [б] [У] [и] [3] 


40-мешгъулиет. Башта биринджи сырада, сонъ 
исе экинджи сырада кельген сёзлерни окъунъыз. Олар- 
нынъ теляффузына дикъкъат этинъиз. 


Япракъ ель 
ягъмур кузь 
топракъ тёпе 
булут тизе 
йылдыз ульке 


Ж. Къайсы сырада сёзлер къалын давушнен айтыла? Не 
ичюн? Тюшюнип айтынъыз. 


Буны билинъиз! 


Сёзнинъ тамырында, эксериетен, я да 
къалын, я да индже созукълар келе. Меселя: 
Къырым, ада, денъиз, геми. 

Языда олар бойле арифлернен ифаделене: 


къалын созукълар: 


сеслер: [ај [о] [У ТЫ] 
арифлер: ая 4 й УЮ ы 

индже созукьлар: 


сеслер: | |9| [У] [и] [9] 
п | \ 


арифлер: оё ую 


41-мешгъулиет. Имля лугъатынен файдаланып, бир 
сырагъа къалын созукъларнен кельген сёзлерни, экин- 
джи сырагъа исе индже созукъларнен кельген сёзлерни 
тапып язынъыз. 


Нумюне: Авджы, ягъмур, ... . 
Голь, емиш, ... . 


42-мешгъулиет. Джумлелерни окъунъыз. 


1. Кезлев шеэрини къадимий Джума-Джами 
яраштыра. 2. Мисхор кою ялыбоюнынъ дюльбер 
койлеринден биридир. З. Къырым дагъларында 
чешит айванлар яшай. 4. Салгъыр бою сюгют 
ве тал тереклери осе. 5. Ягъмурдан сонъ орта- 
лыкъта гольчиклер пейда ола. 

Тек къалын созукъларнен кельген сёзлерни бир сыра- 


гъа, тек индже созукъларнен кельген сёзлерни зкинджи 
сырагъа язып алынъыз. 


43-мешгъулиет. Окьунъыз. Созукьларны догъру 
теляффуз этинъиз. 
Адет — [а]д[э]т тютюн — т[У]т[У] н 
беден — б[э]д[э]н омюр — [6]м[У]р 
бибер — б[и]б[э]р сют — с[у|т 


тюс — т[ӱјс отьмек — [ӧ]тьм[э]к 
дут — д[у]т къой — кь|о|Й 

кунь — к[У]нь кой — к[ӧ]ӣ 

софа — с[о]ф[ај] той — т[о]ӣ 


кольге — к[ӧ]льг[э] козь — К|б|зь 

лу. Адет, тюс сёзлеринен джумлелер тизинъиз. Дефте- 


С: у риньизге язынъыз. 
— 


44-мешгъулиет. Метинни окъунъыз. Нокъталар 
ерине келишкен созукъны къойып, дефтеринъизге 
кочюрип язынъыз. 


К...зьде багъ-багъчалар ве тарлаларда бе- 
р...кет дж...йылгъан сонъ дервиза отькери- 
ле. Дерв...за байрамы к...ню халкъ, б...р ер- 
де топланып, й...рлай, чынъ ве ман. ..лер 
айта, куреш яр...шларыны кеч...ре. Куреш 
ярышларында гъалип чыкъкъанлар къыйметли 
бахш. ..шларнен мук...фатланалар. 


Метинге серлева къоюнъыз. Къалын созукъларнынъ 
тюбюни сызынъыз. 


45-мешгъулиет. Аталар сёзлерини окъунъыз. Мана- 
ларыны анълатынъыз. 


Яхшы сёз балдан татлыдыр. 
Яхшы адам сёзюнден белли олур. 


Аталар сёзлерини дефтеринъизге язып алынъыз. Индже 
созукъларнынъ астыны сызынъыз. 


46-мешгъулиет. Дефтеринъизге Черкез-Алининъ 
«Сепетли къартий» шииринден 8-инджи сатырны язып 
алынъыз. Сёзлерде индже созукъларнынъ астыны бир 
сызыкънен, къалын созукъларнынъ исе эки сызыкънен 
къайд этинъиз. 


реч Є 


. чынъ — частівки 

- ярыш — змагання 

• гъалип — переможець 

- къыйметли — дорогий 

- мукяфатланмакь — нагороджуватися 

№ 


Абибулла Одабаш 
Кузь айында 


Алтын кунеш сакълана 
Булутларнынъ артына, 
Коклер куськюн, ер кульмей, 
Къушчыкълар эп агълана. 
Еллер эсе, дувулдай, 
Япракъларны къувалай. 
Къачышсалар япракълар, 

Ель оларны обалай. 
Ачувлангъан озенлер, 
Дагьлар даргъын гурьлейлер. 
Буз булутлар коклерде: 
«Ягъмур келе, къач!» — дейлер. 


. Шиирни ифадели окъунъыз. Бу шиирде не акъкъында 


. Шиирден кузь аляметлерини тапып окъунъыз. 


. Кьушчькьлар эп агълана сатырынынъ манасыны 
насыл анълайсынъыз? 

. Шиирге эсасланып, кузь мевсимине багъышлангъан 
4-5 джумле язынъыз. Сёзлерде къалын созукълар- 
нынъ астыны сызынъыз. 


куськюн — похмурий 

агьланмакь — нарікати, засмучуватися 
обаламакь -- збирати до купи 

даргъын — ображений 

Къырымтатар тили 


Дудакьль ве дудакъсыз созукь сеслер. 
Оларны языда ифаделеген арифлер 


47-мешгъулиет. Ашагъыда берильген созукъ сес- 
лерни теляффуз этинъиз. Дудакъларнынъ арекетини 
козетинъиз. 


[а], [о], [У], Тьм, 161, (71, [м], [9] 


Къайсы сеслерни айткъанда дудакълар огге узана 
ве тёгереклене? Бу сеслерни дефтеринъизге язып 
алынъыз. 


е 


Созукълар дудакълы ве дудакъсыз со- 
зукъ сеслерге айырылалар. 


[0], [У], [5], [УІ — дудакълы созукълар. 


Олар языда бойле арифлернен 
ифаделене: 


[01 [У 161 У 
АЛАА 


оё ую ое ую 
Бу сеслерни айткъанда дудакълар огге 
узана ве тёгереклене. 
Къалгъан созукълар — дудакьсыз. 


48-мешгъулиет. Джумлелерни дефтеринъизге 
язып алынъыз. 


1. Мисхорда Арзы къыз ве Али-бабагъа 
къоюлгъан абиде бар. 2. Узакъта хош сесли 
бульбуль оте. 3. Биз яшагъан койнинъ ады — 
Махульдюр. 4. Зульфие турналарнынъ учкъаны- 
ны сейир этип тура. 

те 


1. Дудакьль созукь сеслерни ифаделеген арифлернинь 
астыны сызынъыз. 

2. Ашагъыда берильген шартлы бельгилер нени бильди- 
ре? Хатырланъыз. 


® —......... ; С 1--...; 
С і ати ВСИ 


3. Схемагъа келишкен сёзни тапынъыз. 


ГА 


49-мешгъулиет. Тапмаджаны окъунъыз. 
Ёкътыр аягъы-къолу, озю юре, 
Узундыр онынъ ёлу, иш беджере. 


1. Дефтеринъизге язып алынъыз. 


2. Дудакълы созукъ сеслерни ифаделеген арифлернинъ 
астыны сызынъыз. Озю, беджере сёзлерининъ схе- 
маларыны япынъыз. 


50-мешгъулиет. Метинни динъленъиз. 


Кирпи уфакъ бир айванчыкътыр. Онынъ 
алты-еди балачыгъы ола. Кирпининъ балачыкъ- 
лары кёр догъулалар. Оларнынъ тенинде инеле- 
ри олмай. Инечиклери бир къач саат ичинде осе. 

Кирпичиклер сют пек севелер. Яз бою 
ана-бабаларьнен берабер ер емишлерини, 
кьурт-боджеклерни ашап кечинелер. 

Кеч кузьде кирпилер текюльген япракьлар 
ичине кирип, юкьугьа далалар. Олар март айы- 
надже юкьлайлар. 


1. Кирпи насыл бир айванчыкътыр? 


а) уфакь; б) айнеджи. 
2. Онынъ къач балачыгъы ола? 
а) бир-эки; б) алты-еди. 


З. Олар насыл догъулалар? 
а) кёр, тенинде инелери олмай; 
б) тенинде инелери чокъ ола. 

4. Кирпичиклер не пек севелер? 
а) мейва; б) сют. 

5. Кеч кузьде кирпилер не япалар? 
а) юкъугъа далалар; б) юкъудан уяналар. 

6. Дудакълы созукъларнен кельген сёзлерни язып алы- 
нъыз. Олар насыл дудакълы созукъ сеслерни ифаде- 
легенини нумюне боюнджа бельгиленъиз. 


[о] [0] 


Нумюне: ола, кёр, ... . 


нў 51-мешгъулиет. Шиирни окъунъыз. 


У К...зь маали т...рна керваны 
ат ГА Авеленди джен... пке тараф. 
№5 Кечти ...лар дагъны-дерьяны, 
{ы ..зьлерине сыджакъ ер арап. 
Б. Мамбет 


лу. 1. Дефтеринъизге язып алынъыз. 

ба 2. Нокъталар ерине келишкен дудакълы созукъны язы- 
нъыз. Даа насыл дудакълы созукъларны билесинъиз? 
Оларнен эки сёз тюшюнип язынъыз. 
Бу не демектир? 


р ёр 


сыджакъ ——————>> Селям 
аш 

- дудакьль созукъ -- губний голосний 

- дудакъсыз созукъ -- негубний голосний 
- хош — хороший, приємний, приємно 

- къыдырмакъ, арамакь -- шукати 


Абибулла Одабаш 
Япракьлар сарарды 


Бир кунь балалар балабан бир терекнинь 
астында «Беш таш» ойнай здилер. Бирден кучь- 
лю ель башланды, тереклернинъ пытакъларыны 
саллатты, бири-бирине токъуштырды. Балалар, 
оюнларыны ташлап, тёпеге бакътылар. Авада 
сары, къырмызы япракълар уча, ойнаша эдилер. 
Бу балаларнынъ ошуна кетти. Япракъларнынъ 
артындан чапыштылар, бир къач данесини тут- 
тылар. Бекир япракъларнынъ бирисини алып, 
джебине къойды. 

Акъшам, софра башында бутюн къоран- 
та джыйылышкъанда, Бекир о сары япракъны 
бабасына косьтерди: 

— Бакъса, баба, бу сары япракъны, — деди, 
— эвель япракъларнынъ эписи ешиль эди. Шим- 
ди исе чокъусы сары, къырмызы тюслерге кир- 
генлер. Бу недендир, я? 

42 


— Эй, балам, энди япракьларньнь омрю 
толды. Олар баарьде догъар, язда яшар, кузь- 
де исе сарарып солалар. Бираз вакъыттан сонъ, 
бутюн багь-багьча, орманлар — зр ер бунынъ 
киби сары, къырмызы тюслерге бояньр. Сонъ 
къатты еллер чыкъар, ич аджымазлар, бутюн 
япракъларнытёкиптюшюрирлер. О замантерек- 
лерде чыплакъ, кьуру, индже пытачыкълардан 
башкъа ич бир шей корип оламазсынъ. 

Бу сёзлерни буюк меракьнен диньле- 
ген Бекирнинь кьартанась терен бир кокюс 
кечирди. 


1. Метинде насыл мевсим акькъында айтыла? 


2. Бекир сары япракъны кимге косьтерди? Баба ве Бекир 
арасындаки субетни дикькьатнен окъунъыз. 
3. Неичюн Бекирнинъ къартанасы терен кокюс кечирди? 


4. Метинден дудакьлы созукълары олгъан 10 сёзни 
дефтеринъизге язып алынъыз. 


- ошуна кетмек — ставати смішно 

- меракънен — з цікавістю 

· чыплакъ — голий 

- терен кокюс кечирмек — глибоко зітхнути 

Къырымтатар тили 


Тутукь сеслер. 
Янъгъыравукъ ве сагъыр тутукьлар 


52-мешгъулиет. Окьунъыз. Тюшюнинъиз ве джум- 
лелерни девам этинъиз. 


Къырымтатар элифбесинде 25... ... .... 

Тутукьлар янъгъыравукъ ве ....... 

Тутукъ сеслерни айткъанда агъзымыздан 
чыкъкъан ава... ... . 

Янъгъыравукъ тутукълар давушнен, сагъыр 
тутукълар исе ... .... 


Буны билинъиз! 


Къырымтатар элифбесинде тутукъ сеслерни 
ифаделеген 25 ариф бар. Олардан къ, гъ дж, 
нъ арифлери къырымтатар тилине хас олгъан 
сеслерни ифаделейлер. 

Тутукълар янъгъыравукъ ве сагъыр ола- 
лар. Давушнен айтылгъан тутукълар — яньгь- 
ыравукъ тутукълар, шувултынен айтылгъан ту- 
тукълар — сагъыр тутукълар. 


53-мешгъулиет. Ресимде нелерни коресинъиз? 
Адларыны айтынъыз. 

ле. 1. Оларны насыл бир умумий сёзнен адландырмакь 
ба мумкюн? Бу сёзнинъ биринджи сесини теляффуз 
этинъиз: сес сербест чыкъамы? 
2. Ресимдеки махсулларнынъ биринджи сеслерини ай- 
тынъыз. Олар созукъ я да тутукъ сеслерми? 
3. Сёзлерде къач созукъ ве къач тутукъ сес олгъаныны 
айтынъыз. 


54-мешгъулиет. Шиирни ашыкъмайып, ифадели 
окъунъыз. 


Багъчаларда, багъларда алтын япракълар 

Табиаткъа боюн эгер, тёкюлир. 

Терекли ерлерде саба сокъакълар 

Макъат тёшегендай олып корюнир. 
Э.Ибраим 


. Бу шиирде насыл мевсим тасвирлене? 
. Табиаткъа боюн эгер, тёкюлир сатырынынъ мана- 
сыны насыл анълайсынъыз? 
3. Макъат сёзюне манаджа якъын олгъан сёзни тюшю- 
нип тапынъыз. 
4. Шиирни дефтеринъизге язып алынъыз. Янъгъыра- 
вукъ тутукъларнынъ астыны сызынъыз. 


Р 


55-мешгъулиет. Сеслерни айтынъыз. Оларнынъ 
теляффузына дикъкъат этинъиз. 


[6] — [п] [д] — [7] 

[8] — [Ф] [ж] — [ш] 

[7] — [К] [3] — [<] 

[гъ] — [къ] [дж] — [Ч] 
Ба 1. Къайсы сеслер давушнен, къайсылары исе шувулты- 
а; нен айтыла? 

2. Чифтни тешкиль эткен янъгъыравукъ ве сагъыр ту- 
тукъларны сечип язынъыз. 
Янъгъыравукъ: б, ... 
Сагъыр: п, ... 


б, В, Г, ГЬ, д, Ж, З, Й, К, КЪ, Л, М, Н, НЪ, п, р, С, Т, 
Ф, х, ц, ч, дж, ш, щ. 

56-мешгъулиет. Метинни окъунъыз. 


Алие бита Сарабуз коюнде яшай. Почтаджы 
онъа Эльмаз торнундан мектюп кетирди. 
Алие бита мектюпке пек къуванды. Торунчыгъы 
сагъ-селямет, мектепте яхшы окъуй экен. Эль- 
маз битасыны пек сагъынгъан, оны мусафир- 
ликке чагъыра. 

Ба Къайд этильген сёзлерде тутукъларны нумюне боюнджа 
== талиль этинъиз. 

Нумюне: 

Бита 

б — [6] сеси, тутукъ, янъгъыравукъ, сагъыр 

чифти — [п]; 

т — [т] сеси, тутукъ, сагъыр, янъгъыравукъ 

чифти — [д]. 


ё 57-мешгъулиет. 
Сизинъ къартбаба-къартананъыз не ерде яшайлар? 
Сиз оларгъа насыл мектюп язар эдинъиз? 


е Мектюпни дефтеринъизге язынъыз. 


Бу не демектир? 


адам 
сагъыр «азва о 


= • хасолгъан, аит олгъан — властивий, особливий 
= - теляффуз, айтьлув — вимова 

• килим, макьат — килим 

- къуванмакъ — радіти 

- сагъынмакъ — скучити 

Фикрет Самединов 
Кузь 


Кузь кельгенде зсе еллер, 
Ськь-ськь ягьа ягьмурлар. 
Дерелерден акьа селлер, 
Тёкюлелер япракълар. 
Сарардылар багъ-багъчалар, 
Учып кетти турналар. 

Бизнен къалды бозторгъайлар, 
Чавкелер ве къаргъалар. 


Ж. 1. Шиирни окъунъыз. Кузь кельгенде не ола? Метинге 
а эсасланып, джевап беринъиз. 
2. Муэллиф къушлар акъкъында не айта? Сиз бу къуш- 
лар акъкъында не билесинъиз? Айтынъыз. 
З. Шиирни эзберленъиз. 


Бу не вакъыт ола? 


Пишип бите мейвалар, 
Сарарып сола япракълар. 
Ягъа сувукъ ягъмурлар, 
Учып кетелер къушлар. 


ФР Тапмаджанынъ джевабыны тапынъыз. 


=> • сель — сель, бурхливий паводок, 
= грязе-кам'яний потік після дощу 
- дере — полонина, улоговина, балка 
- бозторгьай -- горобець 
. чавке — галка 
- ягъмур ягъа — йде дощ 

Къырымтатар тили 


Гь, кь арифлери 


58-мешгъулиет. Сёзлерни окъунъыз. 


Гъагъа къараман 
гьурур кьуветли 
агъыр къЫыЙЫКЪ 
гъалебе къолайлы 


ба Гь, къ арифлери насыл созукъларнен къошулып келе- 
лер? Къалын я да инджеми? 


Гь, къ тутукълары къалын созукьлар- 
нен (а, о, у, ы) къошулып келелер ве эджа 


япалар. 
Меселя: гъарп, къуванчлы, сыгъын. 


59-мешгъулиет. Ресимге бакъынъыз. Суаллерге ве 
ярдымджы сёзлерге эсасланып, икяе уйдурынъыз. 


ЖЕ Е 4 асу 


а 

ое 

Ярдымджы сезлер: кезинти, сансар, къувуш, 
къушлар, кузь, джыялар, тереклер, козетелер, 
сувда, авелене, сары япракълар. 


60-мешгъулиет. Сёзлерни эджаларгъа болип 
язынъыз. Гь, къ тутукълары олгъан эджаларнынъ асты- 
ны сызынъыз. 

Далгъа, сагъынды, огъурлы, къора, къоркъу, 
богъаз, къувуш, къаверенки, къыдырды, къабаат. 


Сагъынды, къувуш сёзлеринен джумлелер тизип, 
дефтеринъизге язынъыз. 


61-мешгъулиет. Окъунъыз. 


Арманчыкътан чыкъкъан богъдай 
Дегирменде ун ола. 
Чуваллар унгъа толгъанда, 
Эвде берекет ола. 
Э. Асанова 


1. Гь, къ тутукълары олгъан сёзлерни язып алынъыз. 
2. Сёзлерде къач сес ве къач ариф олгъаныны айтынъыз. 
3. Богьдай сёзюнинъ схемасыны япынъыз. 


62-мешгъулиет. Джумлелерни окъунъыз. Нокъта- 
лар ерине келишкен къалын созукъларны къойып, деф- 
теринъизге язынъыз. 

1. Къ...рым дагъл...рында чешит осюмлик- 
лер осе. 

2. Копеклерге янгъ...н вакътында балалар- 
ны къ. ..ртармакъны да огретелер. 

3. Кукуккь...ш акъкъ...йын терегининъ пыта- 
гъ...на къ...нды. 

4. Акъш..м эвимизге къ...мшуларымыз кельди. 

5. Мектебимизге докъ...з компьютер ба- 
гъышладылар. 


- кукуккьуш — зозуля 
- акькьайын — береза 

Изет Змиров 
Джевиз хырсызы ким? 


Нефизе къартанай азбарындаки джевиз 
терегинден баягьь берекет алды. Джевизлер- 
ни кьурутмакь ичюн ахырнынъ дамына яйды- 
рып къойды. Къартана джевизлерни эр кунь бир 
къач сефер къарыштырып, чевире эди. О, дже- 
визлернинъ кунь-куньден эксильгенини сезди. 
«Бу ишни, эбет, къомшу Аметнинъ огълу Шевкет 
япадьр», — деп тюшюнди Нефизе кьартанай. 

Куньлернинъ биринде о, мектептен ёрулып 
къайтаяткъан Шевкетнинь огюне чыкъты. 

— Дамгъа къурутмакъ ичюн къойгъан дже- 
визлерим кунь-куньден эксильмекте. Бу сенинъ 
япкъанынъ недир, балам, къомшу къомшугъа 
бойле хиянетлик япармы? — деп мырылдады. 

Къартанайнынъ бу ботен лафларына пек 
элем эткен Шевкет тап агълап йиберди. 

— Валлаи-билляи, битай, сиз манъа ботен- 
ден-ботен ифтира этесинъиз... 

-- Бу орталарда, мааллемизде сенден баш- 
къа чая бала бармы, айтчы бакъайым?! — деди 
къартанай. 

— Сиз, битай, хырсызлыкъны алакъаргъа- 
лардан корюнъиз. Алакъаргъалар дамынъыз- 
гъа къонып, джевизлерни алып къачкъанларыны 
озь козьлеримнен корьдим. Сызгъырдым, учып 
кеттилер. 

— Олмайджакъ шей... Бу яшыма келип, 
алакъаргъа джевиз хырсызлагъаныны корьме- 
дим, эшитмедим. 

— Битай, яхшы бакъсанъыз, мытлакъа 
корерсинъиз... 

Бу лафлар битер-битмез, эки алакъаргъа 
дамгъа келип къонды ве джевизлерни чокъуп 
башладылар. Буны корьген Нефизе къартана 
не айтмагъа бильмеди, шашып къалды. Авуч- 
ларыны бири-бирине урып: 

— Киш, киш, ярамазлар, -- деп къычырды. 
Къартананынъ сесинден урьккен алакъаргъа- 
лар учып кеттилер. Лякин бир-эки джевиз такъ 
этип ерге тюшти. 

— Битай, энди корьдинъизми, джевиз хыр- 
сызы ким? — деди Шевкет, буюк бир белядан 
къуртулгъан киби. 


. Нефизе къартанай джевизлерни не япты? 

. Къартанай нени сезди? 

. Нефизе къартанай Шевкетни неде къабаатлады? 
. Джевиз хырсызы ким экен? 


У . Нефизе кьартанай ве Шевкет арасындаки субетни 
| 
00) роллерге болип окъунъыз. 


сор ог — 


== • ифтира — наклеп 
= - чая — бешкетник, пустун 
- алакъаргъа — сиворакша 
- урькмек — лякатися, боятися 

Къырымтатар тили 


К, къ, парифлерининь 
янъгъыравукълашувы 


63-мешгъулиет. Сёзлерни окъунъыз. Къайд этиль- 
ген тутукъларгъа дикъкъат этинъиз. 


Дерслик — дерслиги 
къашыкъ — къашыгъы 


урлукъ — урлугъы 
джевап — джевабы 


Чокъ эджалы сёзлернинъ сонъунда 
расткельген к, къ, п сагъыр тутукъларына 


бир де бир созукъ сес къошулса, бу тутукъ- 
лар янъгъыравукълашыр: терек — тереги, 
таракъ — тарагъы, мектеп мектеби. 


64-мешгъулиет. Берильген сёзлерни нумюне боюн- 
джа язынъыз. 


Аякъ — меним аягъым; таякъ — онынъ таягъы; 
кьатькь — меним ...; боюнджакъ — онынъ ...; 
табакъ — меним...; къулакъ — онынъ ... . 


65-мешгъулиет. Джумлелерни язып алынъыз. Къа- 
вуслар ичиндеки сёзлерни догъру шекильде язынъыз. 


1. Алименинь (китап) сыныфта къалды. 

2. Къартанамнынъ (юрек) агъырды. 

З. Азбарымызнынъ (топракъ) къара ве 
йымшакъ. 

4. Чам (терек) юксек къаялар устюнде осе. 

5. Оджа талебенинъ (джевап) пек бегенди. 


(а К, къ, п тутукълары не ичюн янъгъыравукълаштылар? 

66-мешгъулиет. Сёзлерни нумюне боюнджа 
язынъыз. 


Нумюне: 


Къолчакъ — къолчагъым, къолчагъынъ, къол- 
чагъы. 


Янакъ — ..., ...,.... 
Къулакъ — ..., ..., .... 
Тирсек — ..., ..., .... 
Терек — ..., ..., .... 
Лагъап — .... ..., .... 
Долагі-- „зә 


Ж. Сёзлернинъ сонъунда к, къ, п сагъыр тутукъларнынъ 
денъишювини анълатынъыз. 


Фа 67-мешгъулиет. Джумлелерни язып алынъыз. Нокъ- 
б бо талар ерине келишкен арифлерни язынъыз. 


1. Таву...ымыз йымырта къозлады. 

2. Эльмаз саба тёше...ини джыйыштырды. 

З. Балыкъчыларнынъ къайы...ы денъизден 
къайтты. 

4. Бабам ора. ..нен пичен чала. 

5. Анам кьардашымнынъ кольме...ини ювды. 

6. Къартанам акъшамлары чора... оре. 


Бу не демектир? 


пичен 
Пи 

даре — > чалмакь 
__— 

аякь 

Зльмаз Бахшьш 
Кузь нимети 


Кузь етишти юртума, 
Бош кельмеди кьапьма. 
Сепет-сепет мейвалар 
Бере бизге багьчалар. 


Темизлене тарлалар, 
Себзе тола анбарлар. 
Бизге бойле ниметни 
Кузь кетире, балалар! 


Саба къоджаман дагълар, 
Пуф думандан чыкъарлар, 
Къышкъа кирмезден эвель, 
Этрафны хош япарлар. 


Этраф бенъзер масалгъа: 
Инсанны айрет алгъа 
Къоя кузь манзарасы — 
Не гузель кузь авасы! 


1. Шиирни окъунъыз. 


2. "Кузь етишти юртума, бош кельмеди къапыма" 
джумлесини насыл анълайсынъыз? 
З. Шиирни эзберленъиз. 


4. Кузьде пишкен мейва ве себзелернинъ ресимлерини 
япынъыз. Ресимге ад къоюнъыз. 


- себзе — овоч 

• нимет — благо 

- бенъзер — схожий 

. айрет — здивування 

Къырымтатар тили 


Зджа 


68-мешгъулиет. Сёзлерни окъунъыз. 


Кьалем, дерс, къыр, мерамет, хош, турна, 
пармакълар, ярлыкъ, эглендже, утанчакъ, осюм- 
лик, эдепли. 


1. Эр бир сёзде къач созукъ ве къач эджа бар? Эджалар- 
нынъ сайысы созукъларнынъ сайысынен бир келеми? 
2. Сёзлерни нумюне боюнджа джедвельге язынъыз. 


Бир эджалы сёз | Эки эджалы сёз | Учь эджалы сёз 


дерс къа-лем ме-ра-мет 


69-мешгъулиет. Сагъ ве сол тарафтаки языларгъа 
дикъкъат этинъиз. 


Мер, кез; Акъмесджит, 
му, са, фир; дюльбер, 
шеэр, ве ешиль 


1. Сагъ тарафта не язылгъан? Я сол тарафта? 


2. Сагъ тарафта олгъан сёзлернен джумле, сол тараф- 
та олгъан эджаларнен исе сёзлер тизинъиз. Оларны 
дефтеринъизге язынъыз. Сёзлерде созукъларнынъ 
тюбюни сызынъыз. 


Сезнинь бир кереден айтылгъан 
къысмына эджа дейлер. 


Сёзде къач созукъ сес олса, о къадар 
эджа олур. 


70-мешгъулиет. Тапмаджаларны окъунъыз, джевап- 
ларыны тапынъыз. 

Фә» 


а 


е 


Козь ташласань — агъларсынъь, 
Менден гузель тапмазсынъ. 


Гедже бакъсам — кок толгъан, 
Саба бакъсам — ёкъ олгъан. 


Дефтеринъизге кочюринъиз. Сёзлерни эджаларгъа 
болип язынъыз. 


Бу не демектир? 


КОЗЬ 


— 

ишни ———_> ташламакь 
бу ДИ 

биршей 


71-мешгьулиєет. Метинни окъунъыз. 


Къартоп — файдалы 
себзе. Къартопта витамин- 
лер чокъ. Къартопны йылда 
эки кере сачып, берекетини 
джыймакъ мумкюн. 

Къартоп чечеклери беяз 
ве мелевше тюсте олалар. 
Озю исе сары, гульгюли ве 
мерекеп тюсте ола. 

Къартопнынъ ватаны — 
Дженюбий Америка. 


1. Къартоп насыл себзе? 

2. Къартопта не чокъ? 

3. Кьартопньнь чечеклери насыл тюсте ола? Я кьартоп- 
нынъ озю насыл тюсте ола? 

4. Къартопнынъ ватаны къайдадыр? 

5. Дефтеринъизге башта бир эджалы, сонъра исе эки 
эджалы сёзлерни язып алынъыз. 

б 72-мешгъулиет. Дёртлюкни окъунъыз. Бу сатырлар 
’ къайсы шиирден алынгъан? Хатырланъыз. 


Яшасын къокъулы сабун! 
Иымшакъ юзьбез яшасын! 
Тишлеринъни ювмакъ эр кунь 
Адет олып башласын! 
5 1. Дефтеринъизге кочюринъиз. Сёзлерни эджаларгъа 


каг болип язынъыз. 
2. Берильген схемагъа шиирден къайсы сёз келише? 


Лютфие Софудан 


Дервиза 


Амет саба эрте турды. О, бабасынен бера- 
бер дервизагъа кетмеге ашыкъты. Бабасы ат 
къошусынен зияде меракълана. Аметте исе 
курешке авеслик зияде. О, курешни сейир 
этмеге севе. Огъланлар курешкенде, ойле бир 
дикъкъатнен бакъа ки, мына-мына курешке 
чыкъайым деп, озюни зорнен тута. 

Дервиза мейданында халкъ чокъ. Бир 
тарафтан чалгъы чалына, дигер тарафта салын- 
джакълар саллана. Даа бир кенарда атеш яна — 
къазанлар къайнай, чибереклер чырылдай. 
Адамлар мында бутюн кунь эгленеджеклер, 
ашайджакълар, раатланаджакълар. Оларгъа 
бугунь байрам. 

Дервизагъа чешит ерлерден курешчилер 
кельдилер. Чокъ ярышлардан, оюнлардан сонъ 

куреш башланды. Чалгъыджылар «Куреш  ава- 
сы» ны чалып, эр кесни куреш мейданына давет 
эттилер. Амет ве достлары яш огъланчыкълар- 
нынъ курешкенлерини сейир эттилер. 


©, 


3. 

Амет бабасынен къайда ашыкъты? 
Бабасы ненен меракълана? Я Амет? 
Дервиза мейданы тасвирленген парчаны метинден 


тапып, гъайрыдан окъунъыз. Экинджи абзацкъа эсас- 
ланып, икяе этинъиз. 


. Дервизагъа кимлер кельдилер? 
. чалгъыджылар не яптылар? 


. Ресимге бакъып икяе уйдурынъыз. 


дервиза — осіннє свято врожаю 

авеслик — захопленість, бажання, інтерес 
ярыш — змагання 

сейир этмек — спостерігати, споглядати 

Къырымтатар тили 


Къалын ве индже созукълы эджалар 


73-мешгъулиет. Джумлелерни окъунъыз. 


1. Нусрет джесюр бат...рлар акъкъынд... 
мас...ллар динълемеге севе. 2. Бир зам. ..нда 
пек ач къашкъ...р аш къыд...рып, ёлгъ... ч... 
къа. З. Дагъларда сыгъ...н, къ...раджа, тиль- 
ки, тавш...н, санс...р, къашкъ...р киби айван- 
лар яшай. 4. Дагъда кийик арм...т, м...шм...лла, 
къ...3...лч...къ тереклери  с..кь расткеле. 
5. Шевкет, ч...нтас...ны т...шлап, мектепке чапт..., 
озю окъ. ..гъан сын...ф одас...нынъ къ...пусыны 
къакъты. 


/ Нокьталар ерине кьальн созукь сеслерни ифаделеген 
каг а, о, у, ы арифлерини къойып, дефтеринъизге язынъыз. 


Эджада [а], [о], [у], [ы] сеслери олса — 
къалын созукълы эджалар олур. 
Бу эджалар къалын окъулыр: 


[а] [ы] [а] [У] [У] [0] [6] [а] 


Къа-рыл-гъач, ур-лукъ, боз-тор-гъай 


74-мешгъулиет. 
Шиирни окъунъыз. 


Мерьем нагъыш нагъышлай, 
Эм нагъышлай, эм йырлай. 
Гузель-гузель явлукълар 
Анасына багъышлай. 


С. Усеинов 

лу. Дефтеринъизге тек къалын созукъларнен кельген сёз- 


каг лерни эджаларгъа болип язынъыз. 


75-мешгъулиет. Сёзлерни эджаларгъа болип 
окъунъыз. 


Керим, ресим, озен, мемлекет, деве, нилю- 
фер, эрик, тенеффюс, невбетчи, тепси, Земине, 
денъиз. 


2 1. Сёзлер къалын я да индже давушнен окъула? 


каг. 2. Дефтеринъизге учь эджалы сёзлерни язып алынъыз. 
Созукъларнынъ астыны сызынъыз. 


Эджада [5], [У], [и], [э] сеслери олса — 
индже созукълы эджалар олур. 
Бу эджалар индже окъулыр: 


[7] 19] 151 [У [м] [3] [и] [6] [3] 


Гуль-шен, козь-люк, ик-мет-ли, тё-пе. 


76-мешгъулиет. Тезайтымны окъунъыз. 


Сервер солгъан, сараргьан 
Сап-сарь себзелерни 
Сепетке сайламадан салды. 


лу. Тек индже созукьларнен кельген сёзлерни эджаларгъа 
а; болип язынъыз. Созукъларнынъ астыны сызынъыз. 


77-мешгъулиет. Сол тарафта къалын созукълы 
эджаларнен, сагъ тарафта исе индже созукълы эджа- 
ларнен кельген сёзлерни догъру окъунъыз. 


(пичен) о-ра — (чорап) о-ре 
(юксек) къо-ра — (яхшы) коре 
(къара) бу-лут — (тереклер) бурь-ле-не 


Е; Пичен ора, чорап оре сёз бирикмелеринен джумлелер 


55 
156 тизип, дефтеринъизге язынъыз. 

78-мешгъулиет. Окъунъыз. 


Ана тилим – Артып бильгим, 
Къанат тилим! Санъа – севгим 
Яхшы билем. Ве урьметим, 
Сеннен кулем, Сезлеринънен 
Сеннен учам! Ёллар ачам! 


И. Абдураман 


Ж. 1. Муэллиф ана тили акъкъында не айта? Сиз муэллиф- 
ба нинъ сёзлеринен разысынъызмы? Музакере этинъиз. 
Дефтеринъизге язып алынъыз. 
2. Шиирни ифадели айтмагъа огренинъиз. 


ё 79-мешгъулиет. «Эдебий окъув» болюгинден ке- 
| лишкен 5-6 сёз тапып, нумюне боюнджа джедвельни 
толдурынъыз. 


Индже созукълы Къалын созукълы 
эджаларнен кельген эджаларнен кельген 
сёзлер сёзлер 


къа-нат 


Чам тереги ве торгъайчыкъ 
(ривает) 

Кузь кельгенинен тереклернинъ япракъ- 
лары сарарып, тёкюльмеге башлайлар. Къуш- 
лар сыджакъ ерлерге учып кетмеге азырлана- 
лар. Табиатта эр шей къышкъа азырлыкъ коре. 
Ялынъыз чам тереги озюнинъ ярашыкълы, 


60 


Право для безоплатного розміщення підручника в мережі Інтернет має 
Міністерство освіти і науки України пр:// топ.дом.иа/ та Інститут модернізації змісту освіти Һќїрѕ://іт2о.доу.џа 


зенгин ешиль урбасыны денъиштирмей. О, яз- 
кььш ешиль тура. Аджеба, не себептен бойле 
ола зкен? 

Эвель заманларда бир кере къыш пек эрте 
кельген экен. Эписи къушлар сыджакъ ерлерге 
учып кеткенлер. Уфакъ къушчыкълар балабан 
турналарнынъ аркъаларына къонып, оларнен 
учкъанлар. 

Джумранлар, сычанлар, аювлар сувукътан 
къоркъып, юваларында сакълангъанлар. Дигер 
айванлар да эписи къышкъа азырлыкъ корьген- 
лер. Лякин бир дане чочамий торгъайчыкъ чёль- 
нинъ ортасында къалгъан. Онынъ бир къанатчы- 
гъы зайыф экен. О, чёльде оськен чалыларнынъ 
тюбюнде гизленип, тюшюнджеге далгъан. 

— Меним къанатым зайыф. Къыш чилле- 
синде эляк олмакъ мумкюн. Чаре тапып, озюм- 
ни бу белядан къуртармакъ кереким. Ормангъа 
барсам, бир де бир терекнинъ къувушында гиз- 
ленип, озюмни сувукътан къорчаларым, — деп 
тюшюнген ве ормангъа тараф кеткен. 

О, орманньнь ичине киргенинен, балабан 
пелит терегини корип, оньа: 

-- Пелит тереги, саньа ялварам, йибер 
мени озь къувушынъа къышламагъа, — деген. 

— Эльбет, бутюн къыш меним урлукьларьм- 
ны ашайджакъсынъ. Мен исе келеджекте ерге не 
сачаджагъым? — деген терек ве къушчыкъны 
йибермеген. 

Къушчыкъ орман бою кете. Шувулдап акъ- 
къан озеннинъ четинде пытакъларынен сувны 
сыйпап тургъан тал терегини корип: 

— Гузель тал, ич олмагъанда, сен мени озь 
къучагъынъа ал, мени аяздан сакъла, — деген. 

Тал исе: 

— Мен эр кунь озеннен лаф зтем, сырда- 
шам. Манъа кедер зтме, кет бу ерден, — деген. 

Къушчыкъ мугъайып, энди орманнынъ чы- 
тырман ерине кирген. Бу арада огюнде чам 
тереги пейда олып, ондан: 

— Сен къайда кетесинъ, чочамий? Тезден 
сувукълар башлайджакъ, бузларсынъ. 

— Къайда кеткенимни озюм де бильме- 
йим, достларымнен учып оламадым. Ормангъа 
кельдим. 

— Олмаса, меним пытакъларымнынъ ара- 
сында яша, мен сени чарем олгъаны къадар 
аяздан къорчаламагъа тырышырым, — деген 
де, пытакъларыны ерге эгильтип, бир ерге 
топлагъан, къушчыкъ ичюн ювачыкъ япкъан. — 
Сен къоркъма, мен сени бутюн къыш озюмнинъ 
урлукъларымнен бакъарым. 

— Чокъ сагъ ол, мераметли чам тереги, — 
деген къушчыкъ. 


< - 


| 
М 


63 


Право для безоплатного розміщення підручника в мережі Інтернет має 
Міністерство освіти і науки України Нёр://топ.до\.ца/ та Інститут модернізації змісту освіти Һќїрѕ://іт2о.доу.џа 


Сувукъ еллер эсип башлагъан. Ель къыш- 
бабадан къайсы тереклернинъ япракъларыны 
тёкмек кереклигини сорагъан. 

Къышбаба: 

— Чам терегинден гъайры бутюн тереклер- 
нинъ япракъларыны тюшюр, — деген. 

Иште, андан берли чам тереги яз-къыш 
ешиль олып тура. 


1. Чочамий торгъай не себептен учып оламады? 

2. Чочамий торгъайчыкъ къайсы тереклерден ярдым 
сорай? 

3. Не ичюн пелит ве тал тереги чочамий торгъайчыкъкъа 
ярдым этмейлер? 

4. Ель не ичюн чам терегининъ япракъларыны 
тюшюрмей? 

5. Чочамий торгъайнынъ пелит, тал ве чам терегинен 
субетини роллерге болип окъунъыз. 


1-3) 


== • къыш чиллеси, кьышнынъ энъ сувукъ вакъты 
= (къыркь кунь) — зимове сорокадення (перюд 
найсуворіших холодів) 
- кьувуш — дупло 
- мугьаймакь, джань агьырмакь — образитися, 
впадати в зневіру 


Къырымтатар тили 


Ургьу. Ургъунынъ ери. 
Ургъулы ве ургъусыз зджалар 


80-мешгъулиет. Сёзлерни окъунъыз. 
Афта, топракъ, къоба, динълей, мында, 
насиат, меним, суаль, тюшюне, терен, зейтюн. 

ле. 1.Ургьу тюшкен созукълар насыл давушнен айтыла? 
Ургъу сёзнинъ къайсы эджасына тюше? 
2. Сёзлерни эджаларгъа болип язынъыз. 


аа 


Буны билинъиз! 


Къырымтатар тилинде ургъу, эсасен, сёз- 
нинъ сонъки эджасына тюше. 
Меселя: ма-вы, ме-лев-ше, о-юн. 


Башкъа тиллерден кирген сёзлерде ургъу 
биринджи, экинджи ве башкъа эджаларгъа тюш- 
мек мумкюн. 

Меселя: ра-дио, ком-пью-тер, те-ле-ви-зор. 


81-мешгъулиет. Эджалардан сёзлер тизинъиз. 
Сёзлерни окъугъанда ургъулы эджаны къуветлидже 
айтынъыз. Ургъу созукъ я да тутукъ сеске тюше? 

лы, ни, зам; 

рик, э; 

та, шеф, ли; 

са, лы, быр; 

не, джи, ай. 


- Сёзлерни дефтеринъизге язынъыз. Ургъу тюшкен эджа- 
ках нынъ астыны сызынъыз. 


Сёз бир я да бир къач эджадан ибарет 
ола. Бир эджанынъ башкъа эджаларгъа 
коре къуветли ве девамлы айтылмасына 


ургъу дейлер. 


Ургъуны къабул эткен эджагъа ургъулы 
эджа, къалгъан эджаларгъа исе ургъусыз 
эджалар дейлер. 


82-мешгъулиет. Сёзлерни дефтеринъизге язып 
алынъыз. Ургъулы эджаларнынъ астыны сызынъыз. 

Абиде, авджь, кучелек, мектюп, кьартал, 
инджир, чанта, гьалебе. 


бе Схемаларгьа келишкен сёзлерни тапынъыз. 
1 


че 


83-мешгъулиет. Окъунъыз. Метинге серлева 
къоюнъыз. 


Кузь. Серин ель эсе. Кунеш йылтырай, 
амма сыджагъы чокъ дуюлмай. Тереклернинъ 
япракълары сарарып солалар ве ерге тёкюле- 
лер. Къушлар сыджакъ иллерге учып кетелер. 


А \ Къайд этильген сёзлерни эджаларгъа болип, дефте- 
ё ринъизге язынъыз. Оларнынъ схемаларыны япынъыз. 


84-мешгъулиет. Метинни окъунъыз. Онъа серлева 
КЪОЮНЪЫЗ. 


Бизим коюмизде медениет эви бар. Меде- 
ниет эвинде «Мелевше» адлы оюн тёгереги 
чалыша. Тёгерекни Асан ве Зера Ильясовлар 
тешкиль эттилер. 

Бу тёгерекке мен ве меним достларым Алие 
Исмаилова ве Эмине Муратова къатнаймыз. 
Анда биз чешит халкъ оюнларыны огренемиз. 

Биз «Мелевше» тёгерегини бегенемиз, чюн- 
ки ойнамагъа пек севемиз. 


лу. 1. Сонъки джумлени дефтеринъизге язып алынъыз. 
а: Сёзлерде къуветли давушнен айтылгъан созукъны 
ургъу къойып къайд этинъиз. 


2. Эки сёз сечип, оларнынъ схемасыны япынъыз. 


є 3. Сен дерстен сонъ спортнен огърашасынъ, сыныф - 

«о дашынъ исе йыр тёгерегине кьатнай. Сиз бу тёге- 
реклерде не япкъанынъыз акъкъында суаль-джевап 
тарзында субетлешинъиз. 

в 85-мешгъулиет. Ресим ве ашагъыдаки ярдымджы 
сёзлерге эсасланып, манаджа уйгъун сёз бирикмелери 
тизинъиз. 


Ярдымджы сёзлер: къара, сары, дюльбер, 
къырмызы, орьнекли, пускюлли. 
Нумюне: Сары армут, . 


ба Сёзлерде ургьуль эджаларнынъ тюбюни сызынъыз. 


Абдуль Эзель Герайбай 


Абдуль  Ззель  Герайбай 
Кефе виляетининъ Янъысала 
коюнде дюньягъа кельди. 

О балалар ичюн 1927 сене- 
си «Кучюк икяечиклер» серле- 
валы джыйынтыкъны нешир 
эте. Балалар джыйынтыкъта- 
ки «Багъча бийи иле эв чиби- 
ни», «Балкъурт иле кобелек», 


«Къарынджалар», «Чегертки» 
адлы икяелерни авесликнен 
окъуйлар. 

Балкьурт иле кобелек 


Сентябрь айынынъ сонъки куньлери эди. 
Кунешнинъ сыджагъы эксильген. Чёллерде, 
къырларда отлар къурумагъа, багъчаларда 
япракълар сарармагъа башлагъан эди. 

Мавы къанатлы, къара бенечиклери олгъан, 
кок козьлю, назик аякълы, севимли кобелечик 
де къонмагъа бир чечек, я бир ешиль от тапал- 
май, къайгъыланып юре эди. 

Эрертым-тырыш: бульбуль сеслери кесиль- 
ген, кьушларнынъ чивильдилери токътагъан, ич 
бир айванчыкъ корюнмей эди. Ялынъыз сасыкъ 
къонъузлар озьлерине ашамагъа шей къыды- 
рып юре эдилер. Амма ашаладжакъ киби шей де 
къалмагъан. 

Бир кунь кобелечик де омюрининъ биткени- 
нитюшюнип юрьгенде, къаршыдан къалын къур- 
сакълы, къара козьлю, сары къанатлы, токъал 
бурунлы бир балкъуртнынъ кельгенини корьди. 
Балкъурткъа якъынлашаракъ: 

— Мераба, балкъурт агъа! — деди. 

-- Мераба, гузель, севимли кобелечик. 

— Яхшысызмы? Бала-чагьа, къорантанъыз, 
джумлеси яхшылармы? 

— Чокь шукюр. Озюнъизден сормалы! 
Насылсынъыз, къоранталарынъыз да яхшылар- 
мы, севимли кобелечик? 

— Насыл къоранта? Менде къоранта къай- 
дан олсун? Мен бир кимсесиз, оксюз бир кобе- 
лечигим. Бармагъа бир ерим ёкъ. 

— Я, сенинъ ананъ, бабанъ къайда? Оларгъа 
бармайсынъмы? 

— Эй, балкъурт агъа, мен олардан тап язда 
айрылгъан эдим. Бильмейим, олар ольдилер - 
ми, къалдылармы, ич бир шейден хаберим ёкъ. 

— Айды, ойле олса, сагълыкънен къал. Мен 
кетмесем олмаз. Мени эвде беклейдирлер. 

— Не ашыкъасыз, я? 

— Чалышмакъ керек. 

— Балкъурт агъа, сиз турмай чалышасыз. 
Неге бу къадар чалышасыз? 

— Чюнки мен авалар сувугъандже аша- 
йым. О заман сувурмагъа чечек олмагъанындан 
шимдиден ашамагъа азырламакъ керек. Я сен 
нечюн озюнъе къышлыкъ ашама топламайсынъ? 

— Мен ашаманы къайда топлайым. Эвим, 
илим, бир шейим ёкъ. Бизлер ичюн яшав бой- 
ле къурулгъан, учь-дерт ай язда яшамакъ. Иште, 
бизге табиатнынъ берген омюри. 

— Я сиз несилинъизни насыл бакъасыз? 

— Биз язда топракъ ичерисинде йымырта- 
ларымызны комемиз. Бу йымырталар экинджи 
сенеси къурт оларакъ яратылалар. Бу къуртлар 
кобелек алына кечелер. 

— Я... айды, ойле олса, сагълыкънен къал, 
мен кетейим. 

— Сагълыкънен бар. 

Кобелечик тюшюнип кьала. Шу геджеси 
ава пек сувукъ олып, къырав тюше. Дюльбер, 
севимли кобелечик бу сувукъкъа, ачлыкъкъа 
даяналмайып, бузлап къала. 


се ече 


Иште, кобелечиклернинь бир данеси озю- 
не къышлыкъ азырламай. Учь-дёрт ай язнынъ 
чечеклеринен яшайлар. Олар озьлерининъ 
йымырталарыны топракъ ичине быракъалар. 
Экинджи сенеси бу йымырталардан тыртыр 
деген къуртчыкълар яратылыр. Бу тыртырлар 
оськенден сонъ джансыз бир алгъа келирлер. 
Бунъа къозакъ дерлер. Ахыр-сонъу, шу къо- 
закътан кобелеклер догъалар. Бойледже, кобе- 
леклер ялынъыз бир яз яшайлар. 

Лякин балкъуртлар бутюн яз бою турмадан 
чалышалар. Оларнынъ балындан инсанлар- 
нынъ да файдалангъаныны эр кес биле. Бал- 
къуртлар къышта, сувукъ олгъанда, уюшип къа- 
лалар. Баарьде, авалар къыздыргъанынен, 
балны ашайлар. 


) 


1. Не ичюн кобелечик къайгъыланып юре? 

2. Бир кунь кобелечик кимнинъ кельгенини коре? 

3. Кобелеклернинъ омюри акъкъында нелер бильди- 
нъиз? Айтынъыз. 

4. Не ичюн балкъуртлар турмадан чалышалар? 

«У \ 5. Кобелек ве балкъуртнынъ субетини роллерге болип, 

99 ифадели окъунъыз. 

са». 6. Кобелек ве балкъуртнынъ тышкъы къыяфетини тас- 

= вирлеген джумлелерни метинден тапып, дефтери- 

нъизге язынъыз. Оларнынъ ресимлерини япынъыз. 

=> • бенечик-- плямочка 
= . кьайгььланмакь — турбуватися 
- тым-тырыш — ні звуку 
. иль — край, Вітчизна 
- несиль — покоління 
. кьырав — іній 
- кьозакь — кокон 


Къырымтатар тили 


МЕТИН 
Метин акъкъында малюмат 


86-мешгъулиет. Джумлелерни окъунъыз. Оларны 
ойле бир тертипте язынъыз ки, метин олсун. 


Янында бир эмшире де бар эди. Бир кунь 
сынфымызгьа эким кельди. Эмшире онъа 
ярдым этти. Эким эпимизни бирер-бирер бакъ- 
ты. Сынфымызда хаста бала ёкъ эди. 

ле. 1. Метинде не акъкъында айтыла? Метинге серлева 
къоюнъыз. 
2. Метинни дефтеринъизге язып алынъыз. 


Манаджа бири-биринен багъланып 
кельген джумлелерге метин дейлер. 


Метинде бир шей акъкъында хабер я 
да икяе этиле. Метинге серлева къоймакъ 
мумкюн. 


87-мешгъулиет. Окъунъыз. 


Кузь мевсими кельди багъ-багъчаларда 
берекет джыйылды адамлар дервизагъа азыр- 
ланалар байрамда алты-еди яшлы огъланчыкъ- 
лар миллий куреште иштирак этеджеклер гъа- 

5 лип чыкъкъанларгъа бахшыш бериледжек. 


каг. 1. Джумлелернинъ башыны ве сонъуны бельгиленъиз. 


2. Метинни окъугъанда, эр бир джумленинъ сонъуны 
интонациянен къайд этинъиз. Метинге серлева къою- 
нъыз. Дефтеринъизге кочюринъиз. 


88-мешгъулиет. Метинни динъленъиз. 
Сув 

Ер юзюнинъ буюк къысмы сувнен къаплан- 
гъан. Бу — голлер, озенлер, денъизлер ве оке- 
анлар. Сув авада, топракъта, ер тюбюнде бар. 

Денъиз ве океанларнынъ суву тузлудыр. 
Адамларгъа исе татлы сув керек. Ерде бойле сув 
аз. Бу сувны да башта тапмакъ керек, чюнки тат- 
лы сув терен ер тюбюне сакълангъан. 

Сувсуз яшайыш олмаз. Онсуз осюмликлер 
къурып къалыр, айванлар олер. Инсан тек бир 
къач кунь сувсуз яшап ола. 

Сувгъа мукьайт олайыкъ. Сув -- Ернинь 
байлыгъы. 

Догьру джевапны кьайд этинъиз. 
1. Ер юзюнинъ буюк къысмы ненен кьаплангьан? 


а) сувнен; б) дагъларнен. 
2. Денъиз ве океанларныньъ суву насыл? 
а) татлы; б) тузлу. 


З. Татлы сув къайда сакълангъан? 
а) терен ер тюбюне; б) океанда. 
4. Сувсуз не олур? 
а) бир шей олмаз; 
б) осюмликлер къурып къалыр, айванлар олер. 
5. Инсан сувсуз не къадар яшап ола? 
а) бир къач кунь; б) бир ай. 
Биринджи абзацны дефтеринъизге язып алынъыз. 


Сёзлерде эки сесни бильдирген арифлернинъ астыны 
сызынъыз. 


89- мешгъулиет. Метинни окъунъыз. 


Къырымнынъ дюльбер ве аджайип ерле- 
ри пек чокъ. Шаир ве языджылар эсерлеринде 
Къырымнынъ денъиз ве дагъларыны, чёль ве 
багъ-багъчаларыны шерефлейлер. 

Къырымнынъ пайтахты Акъмесджит шеэри- 
дир. Шеэрни юксек биналар, мейданлар, ешиль 
тереклер ве гульзарлар яраштыра. 

Шеэр сокъакьларынынъ биринде улу инсан 
Исмаил Гаспринскийнинъ абидеси бар. 


1. Бу метинде не акъкъында айтыла? 
2. Метинге серлева къоюнъыз. 


З. Буюк арифнен язылгъан сёзлерни дефтеринъизге 
язып алынъыз. Олар нени бильдире? 


4. «Къырым» мевзусында ресим япынъыз. 


Буны билинъиз! 
Мевзу метинде не айтылгъаныны ифаделей. 
Метиннинъ мевзусы кенъ ве тар ола, меселя: 


«Мевсимлер» — кенъ мевзу сайыла, чюнки 
метинде эписи мевсимлер акъкъында айтыла. 


«Къыш» — тар мевзу сайыла, чюнки метинде 
тек къыш акъкъында айтыла. 


90-мешгъулиет. Окъунъыз. Кенъ ве тар мевзуларны 
бельгиленъиз. Исбатланъыз. 


Йыл мевсимлери. — Кузь. 
Айванат багъчасында. — Кезинти. 
Мектеп. — Бизим сынфымыз. 
Ана тили дерси. — Тувгъан тиль. 
Кьоранта. — Меним къартанам. 


Суаллерге догъру джевап берип, козенеклерге мевсим- 
лернинъ адларыны язынъыз. 


1 


2 
- 

1. Учь ай татиль не вакъыт ола? 
2. Къар не вакъыт ягъа? 

3. Не вакъыт япракьлар сарара? 
4. Не вакъыт тереклер чечек ача? 


91-мешгъулиет. Ресимлерге бакъып, бир къач 
джумле уйдурып язынъыз. 


ГА 2 


1. Эр бир ресимге серлева къоюнъыз. 
2. Бу ресимлер арасында насыл умумий багъ бар? 


3. Ресимлернинь мевзусыны бельгиленъиз. 

в 92-мешгъулиет. Шиирни окъунъыз. 
Е” Мавы денъиз ялысында 
Муджизели Коктебель, 
Къарадагънынъ этрафында 
Татарлар къургъан темель. 
Коктебель — дженнет кошеси, 
Къокъулы мелевшеси, 
Гурь далгъалар шувултысы, 
Гонъюллер эгленджеси. 
Э. Къафадар 
. Шиирде не акъкъында айтыла? Коктебель къайда 
ерлешкен? 
2. Шаир Коктебельнинь гузеллигини насыл сёзлернен 
ифаделей? 
З. Шиирнинъ мевзусы кенъ я да тармы? 
. Шиирге насыл серлева къоймакъ мумкюн? 
5. Экинджи дёртлюкни дефтеринъизге язып алынъыз. 
Бу не демектир? 


______ сачлар 


г 


ць 


Гурь <———— сес 
далгъалар 


Абибулла Одабаш 


Абибулла Одабаш Алушта 
районынынъ Корбек коюнде 
дюньягъа кельди. Языджы ба- 
лалар ичюн чокъ шиирлер ве 
икяелер язды. Сизинъ дикъ- 
къатынъызгъа А. Одабашнынъ 
«Юнус ве къырмыскъалар» 
икяесини теклиф этемиз. 

Юнус ве кьырмыскъалар 


Юнус къырмыскъаларны козетмеге севе. 
Язда эр кунь багъча я да тарлаларда о якъкъа, 
бу якькьа кетип кельген къырмыскъаларгъа 
бакъып отурмакь -- Юнусньнь энъ биринджи 
згленджесидир. 


Т АМ с 
я. а"! 91 і М | 
Ҹ 


Иште, кичкене бир къырмыскъа, агъзында 
балабан бир чечек урлугъы сюйреклей. Кимер- 
де о, оны бираз ташлай, ял ала, сонъ кене ёлуны 
девам эте. 

Бири-бирине расткельгенде, къырмыскъа- 
чыкълар бираз токътап, селям бере, ал-хатыр 
сорайлар. 

Олар ёлларыны ич шашырмазлар. Юре- 
юре из япкъан сокъакълары бардыр. Бу со- 
къакълар бир чокъ пытакъларгъа айрылыр, энъ 
сонъу ер ичине оюлып кеткен бир къобачыкъкъа 
барып тюкенир. Бу къобаларнынъ янында бала- 
бан бирер оба бардыр. Къырмыскъалар ерни 
оя, топракъны тышары чыкъара, озьлери ичюн 
яхшы, низамлы ер асты сарайлары ясайлар. 

Къырмыскъаларнынъ балабан ве кичкене 
сойлары бардыр. Бир сойлары да къанатланып 
учарлар. Тарла, эв, багъча къырмыскъалары да 
бири-биринден айрылыр. Юнус олардан эр сою- 
ны таныр. О, оларнынъ севгили бир достудыр. 

Бир кунь Юнус эр заман олгъаны киби кене 
къырмыскъаларны бакъып отура эди. Бу арада 
онынъ янына анасы кельди. Юнус анасынынъ 
элинден тутып, къырмыскъаларны косьтерме- 
ге, олар къайдан келип, къайда кеткенини анъ- 
латмагъа башлады. Анасы оны динъледи, сонъ 
Юнустан сорады: 

— Къана, сен билесинъми, бу къырмыскъа- 
чыкълар нечюн шай токътамадан юрелер? 

— Эбет, билем! 

— Не ичюн? 

— Не ичюн оладжакъ, ава гузель, отлар олар- 
гъа салкъынлыкъ бере, чечек урлукълары чокъ, 
ашап тойсалар, ташып ойнайлар, кезине, эгле- 
нелер. Бакъ, кимерде экишер-экишер кулюшип 
кетелер. Оларнынъ ер астында балабан сарай- 
лары да бардыр. Ич бир шейден къоркъулары 
ёкъ. Ишлери, кучьлери — оюн-кулькю. Ах, мен 
де бир къырмыскъачыкъ олгъан олсайдым!.. 

Анасы: 

— Ёкъ, огълум, — деди. — Сен янълыша- 
сынъ, олар ойнамайлар. Чалышалар. Олар бу 
агъызларындаки урлукъларны, богъдай дане- 
чиклерини юваларына ташый, къышлыкъ ашай- 
джакъларыны топлайлар. Оларгъа анбарлары- 
ны толдурмакь керек. 

— Я, ойле чалышмакъ олурмы? Бирер дане 
богъдайчыкънен ич анбар толармы? 

— Оларнынъ анбарлары да озьлерине коре- 
дир. Бир богъдай данеси бир къырмыскъа ичюн 
бир чувал ашлыкъ демектир. Бакъ, олардан эр 

бири бир чувал котерелер. Озьлеринден бала- 
бан данелерини биле ташыйлар. Кьана, сен не 
япасынъ? 

Юнус шашмалады, лаф тапамады. Энъ 
сонъу: 

— Балабан олсам, мен де ташырым, амма 
мен даа яшым. Мен шимди чувалны насыл коте- 
реджем? — деди. 

— Ёкъ, балам, чалышмакъ ичюн балабан ол- 
макъ керекмей. Эр кеснинъ озюне коре япа- 
джакъ бир иши бардыр. Бакъ, къырмыскъалар- 
дан орьнек ал. Бир чувал котерип оламасань, 
бир торбачыкъ котерирсинъ. Иште, азбарымыз- 
даки чечеклер солып кете ята. Сен исе оларны 
сувармайсынъ. Бир кунь суварсанъ, экинджи 
куню унутасынъ. Амма къырмыскъалар эр кунь 
чалышалар... 

Юнус бу куньден сонъ къырмыскъаларнынъ 
янында тенбель-тенбель бакъып отурмады. 
Къырмыскъаларгъа къаршы онда шимди бир 
эришлешюв дуйгъусы уянгъан эди. 

Азбар огюндеки багъчачыкънынъ чечеклери 


тирильген, согъан, бибер киби себзелернинъ 
отлары оталангъан эди. Юнускъа бир кунь баба- 
сы гузель бир арабачыкъ кетирди. 


Фурунгъа отьмек къойгъанда анасынынъ 


къырмыскъа бичиминде ясап, онъа берген къыр- 
мызы, татлы бир къыйгъачасы Юнусны пек зияде 
севиндирген эди. 


Юнус озюни севдирмеге себепчи олгъан 


къырмыскъаларны артыкъ даа зияде севмеге 
башлады. 


«С 

Ба" 


2. 


Къырмыскъалар насыл яшайлар? Метинге эсасла- 
нып, икяе этинъиз. 

Не ичюн къырмыскъалар токътамайып юрелер? Юнус- 
нынъ анасынен субетини метинден тапып окъунъыз 
ве суальге джевап беринъиз. 


. Къырмыскъаларнынъ ишкирлиги Юнускъа насыл 


тесир этти? 


. Икяенинъ эсас фикири неде? Берильген джеваплар- 


дан догърусыны бельгиленъиз: 

а) Юнус анасына кьырмыскъаларнынъ къайда келип 
кеткенини анълатмагъа истеди. 

б) Чалышмакъ ичюн балабан олмакъ керек. 

в) Эр кеснинъ озюне коре япаджакъ бир иши бардыр. 


козетмек — спостерігати 

тарла — поле 

эглендже — розвага, забава 

орьнек алмакъ — брати приклад 

фурун — піч (для випікання хліба) 

къыйгъача — за текстом: маленький пиріжок 

Метиннинь зсас фикри 


93-мешгъулиет. Метинни динъленъиз. 
Ишкир къырмыскъалар 


Къырмыскъаларнынъ балабан ве кичкене 
сойлары бар. Олар озь юваларыны тереклер- 
нинъ тюбюнде, отлар ичинде ясайлар. Юванынъ 
делигинден эр бир тарафкьа ёлчыкълар корюне. 
Бу ёлчыкълар къырмыскъаларнен толу. Бириси 
ювасындан чыкъа, бириси ювагъа бир шейлер 
ташый. 

Къырмыскъалар юваларына урлукъларны, 
богъдай данечиклерини ташый. Олар къышлыкъ 
ашайджакъларыны топлайлар. Бир богъдай 
данеси бир къырмыскъа ичюн бир чувал ашлыкъ 
демектир. 

Эр бир кьырмыскъанынъ озь иши бар. 

А. Э. Герайбайдан 

Ж. Догъру джевапны къайд этинъиз. 


ей 1. Къырмыскъаларныньъ насыл сойлары бар? 
а) балабан ве кичкене; б) къырмызы ве ешиль. 


2. Олар озь юваларыны къайда ясайлар? 
а) тереклернинъ тёпесинде; 
б) тереклернинъ тюбюнде, отлар ичинде. 


З. Къырмыскъалар юваларына не ташый? 
а) урлукъларны, богъдай данечиклерини; 
б) алма, армут. 

4. Бир богъдай данеси бир къырмыскъа ичюн не демектир? 
а) бир чувал ашлыкъ; б) бир къопкъа ашлыкъ. 


5. Сизинъ фикринъиздже, къайсы джумледе метиннинъ 
эсас фикри ифаделенген? 


94-мешгъулиет. Серлеваларны чифтлеп окъунъыз. 


Къырым. — Гузель Къырым. 

Телеяйынлар. — «Мерабанъыз, балалар!» 
телеяйыны. 

Байрамлар. — Ораза байрамы. 


1. Дефтеринъизге язып алынъыз. 


ба 2. Къайсы серлеваларда мевзудан гъайры, метиннинъ 
эсас фикри ифаделенген? Эсас фикирни ифаделеген 
РИ сёзлернинъ тюбюни сызынъыз. 


З. «Гузель Къырым» мевзусында метин тизинъиз. 


Муэллиф айтмагъа истеген муим шей- 


лер — метиннинъ эсас фикридир. 


95-мешгъулиет. Окъунъыз. 


Инсан аванен нефес ала. О ашсыз бир къач 
афта, сувсуз бир къач кунь, авасыз исе — бир 
къач дакъикъа яшап ола. 

Инсаннынъ сагълыгъы ичюн аванынъ эмие- 
ти пек буюк. Инсангъа нефес алмакъ ичюн темиз 
ава керек. Темиз ава сагълыкъ берир. Энъ темиз 

Є 


би 


ава багьчаларда, орманларда, дагьларда ве 
деньиз ялысында ола. 

Балалар! Зв одаларыны, мектепте сыныф- 
ларны сыкъ-сыкъ аваландырынъыз. Темиз ава- 
да кезинмеге унутманъыз. 

1. Бу метинде не акъкъында айтыла? Метиннинъ эсас 
фикри къайсы джумледе ифаделене? 

2. Метиннинъ экинджи абзацыны дефтеринъизге кочю- 
рип язынъыз. 

3. Метинге серлева къоюнъыз. 


96-мешгъулиет. Шиирни окъунъыз. 
Янъы эвлер 


Шезрнинь четинде, 

Эвельден бош ерде 

Абадан ве рушен эвлер бар. 

Азбарлар ичинден 

Юзлернен сес келе — 

Чапыша-ойнайлар шенъ балалар. 

М. Ибраим 

1. Шиирни дефтеринъизге язып алынъыз. 


2. Эсас фикирни ифаделеген сёзлернинъ астыны сы- 
зынъыз. 

Ф’ 97-мешгъулиет. Окъунъыз. 
| б | 


> Алдым чёкюч, мых, тахта, 
Балта, агьач, кельпеден. 
Азьрладьм кьафес, ем 
Сизге, кьушлар, бугуньден. 
Б. Ваап 


1. Бу шиир парчасында не акъкъында айтыла? Къафес- 
Фа ниясамакь ичюн не керек? Джевабьнь дефтериньиз- 
ге язынъыз. 


2. Эки сёзнинъ схемасыны япынъыз. 


& . рушен — айдын — світлий, яскравий 


` . шенъ — шад — щасливий 


Джемиль Кендже 


Джемиль Кендже Къара- 
сувбазар янындаки  Аблеш 
коюнде догьды. Къырымтатар 
эдебиятында Джемиль Кендже 
бала шаири оларакь беллидир. 
Оньнь «Бала шиирлери» адль 
джыйынтыгъына чешит мевзу- 
ларда шиирлер кирди. 


Турналар кочелер 


Бакъынъыз, балалар! 
Турналар кочелер, 
Тизильген сыралар, 
Аскердай кетелер. 

Бириси алдьнда, 
Къалгъаны артында, 
Турмайып кетелер, 
Денъизге етелер. 


Бакъынъыз, балалар! 
Балабан турналар 
Узакъта не къадар 
Уфачыкъ туралар. 


Турналар, турналар! 
Сырлы козь турналар! 
Булуттан сув ичкен, 
Суюмли турналар! 


Айтынъыз, турналар! 
Ёлунъыз къаякъкъа? 
Къайтынъыз, турналар, 
Бу якъкъа, бу якъкъа. 


Д. 1. Шиирни окъунъыз. Шаир турналарнынъ сыраларыны 
каг ненен къыяслай? 


2. Турналар узакътан насыл этип корюнелер? 
З. Шиирни эзберленъиз. 


ет 4. Турналарнынъ ресимини япынъыз. 

Метиннинь зсас фикри (девамы) 


98-мешгъулиет. Ресимлерге бакъынъыз. 


128 Плангъа эсасланып, икяе уйдурынъыз. Икяеге серлева 
| ‚ къоюнъыз ве дефтеринъизге ЯЗЬІНЬЬЗ. 

План: 

1. Балалар ёлда яралангъан  кучелекни 

тапалар. 

2. Балалар кучелекни эвге алалар. 

3. Балалар кучелекни тедавийлейлер. 

4. Кучелек тюзельди. 

99-мешгъулиет. Джумлелерни окъунъыз. Оларны 
ойле бир тертипте язынъыз ки, метин олсун. Метиннинъ 
эсас фикрини айтынъыз. 

Алименинь Амет къардашы хасталанды. 
Сонь Аметке балнен сют, лимонлы чай ичтирди. 
Алиме онынъ сыджагъыны (градусникнен) оль - 
чеди. Онынъ сыджагъы котерильди. Къардашы 
сувукьландь. Алиме — дикькьатль ве мера- 
метли къыз. Алиме къардашына сыджакъны тю- 
шюрген иляджны берди. 


100-мешгъулиет. Метинни окъунъыз. Серлева 
КЪОЮНЪЫЗ. 

Къара денъиз энъ терен денъизлерден 
биридир. Денъизде кефаль, алабалыкъ, элек 
балыгъы, судакъ балыгъы ве башкъа балыкълар 
яшайлар. 

Къара денъизде йыртыджы балыкълар да 
бар. Олардан бири — къылыч балыгъы. Къылыч 
балыгъы тек балыкъчыларнынъ къайыгъына де- 
гиль де, атта балабан гемилерге де уджюм эте. 


1. Къара денъиз насыл денъизлерден биридир? 
2. Денъизде насыл балыкълар яшайлар? 
З. Къылыч балыгъы нелерге уджюм эте? 


4. Метинден балыкъларнынъ адларыны язып алынъыз. 


5. Даа насыл балыкъларнынъ адларыны билесинъиз. 
Оларны да дефтеринъизге язынъыз. 


101-мешгъулиет. Шиирни бир къач кере окъунъыз. 
Акълынъызда тутып, дефтеринъизге язынъыз. 


Ватандашым! Чокъ тиль огрен, 
Гъайретинъни сувутма, 

Лякин ана тиль бир дане, 
Сакъын оны унутма! 


1. Шиирнинъ эсас фикрини бельгиленъиз. 
2. Ватандашым сёзюнинъ схемасыны япынъыз. 

є > 102-мешгъулиет. Метинни окъунъыз. 


Бизим балабан ве дюльбер эвимиз бар. 
Эвимиз беш одалы: ашхане, мусафирхане, эки 
ятакъ одасы ве меним одам. 

Меним одам кенъ ве ярыкъ. Одамда диван, 
маса, компьютер, курьсюлер, китап долабы 
бар. Пенджередеки мелевше чечеклери одамны 
яраштыра. Мен одамны темиз тутам. 


а 1. Оданъызны тасвирлеген беш-алты джумле уйдуры- 
= нъыз. Оларны ойле бир тертипте язынъыз ки, метин 
олсун. Метинге серлева къоюнъыз. 


2. Оданъызнынъ ресимини япынъыз. 


=>. • элек балыгъы — камбала 
= - алабалькь — окунь 

• къылыч балыгъы — риба-меч 
- къайыкъ — човен 


Исмаил Гаспринский 


Исмаил Гаспринский Багъ- 
часарай тарафындаки Авджы- 
кой коюнде догъа. 

Багъчасарайда И. Гасприн- 
ский «Терджиман» адлы бирин- 
джи къырымтатар газетасыны 
чыкъара. О языджы оларакъ 
къырымтатар эдебиятына да 
буюк иссе къошты. 

Къырым (ларча) 


Буньа дерлер Ешиль ада, 
Къоджамандыр Чатьрдагь. 
Бир тарафы -- кьулан чёллер, 
Бир тарафы — багъча, багъ. 


Келир сувлар яйлалардан, 
Не гузельдир дагълары! 
Алтын ашлыкъ тарлалары, 
Къозулары, къойлары. 


Отер къушлар саба, акьшам, 
Олур язда гулистан. 

Эр не тараф козь идерсинь, 
Алтын ашлыкъ, багь-бостан. 


1. Шиирни дикькьатнен окъунъыз. 
би 2. Кьырымда нелер бар? Метинге эсасланып, икяе 
этинъиз. 
З. Къайсы бейитте муэллифнинъ дуйгъулары пек кучь- 
лю ифаделене? Шу бейитни тапып, котеринки сеснен 
окъунъыз. 


є - кьоджаман -- величний 

„’ * къулан — широкі (-ий, - а) 
- алтын ашлыкъ — за текстом: золота пшениця 
- отьмек-- співати 
• козьидерсинь — за текстом: окинути поглядом 

Къырымтатар тили 


Метиннинъ къурулышы 


103-мешгъулиет. Ресимге бакъып, метиннинъ эсас 
къысмыны тизинъиз. 


Метиннинъ башы 

Бугунь Айдер, Фатиме ве Зульфие сыныфта 
невбетчилер. 

Эсас къысмы 


Сонъу 
Оджа балаларнынъ япкъан ишлеринен мем- 
НЮН олды. 


. Метинни дефтеринъизге язынъыз. 


а 2. Биринджи джумледе индже созукъларнынъ астыны 
сызынъыз. 
3. Метинге насыл серлева къоймакъ мумкюн? 


4. Я сизинъ сыныфынъызда невбетчилер насыл иш 
япалар? 


ет 5. «Бизим сыныф» мевзусында метин уйдурып язынъыз. 

Метин учь кььсьмдан ибарет ола: 
метиннинъ башы, эсас къысмы, сонъу. 


Метиннинъ эр бир къысымы баш сатыр- 
дан (абзацтан ) башлана. 


104-мешгъулиет. Окъунъыз. 


Къарабий яйланынъ этеклеринде Суин- 
Аджы койчиги ерлешкен. 

Койчик ем-ешиль багъчалар ичинде ко- 
мюльген. Этрафлары къырлы-байырлы. Кой- 
нинъ кенарында аджайип голь бар. Гольнинъ 
этрафында кестане, сельби, къавакъ, джевиз 
тереклери осе. Бу ерде дервиза, куреш, чешит 
эгленджелер отькериле. 

Койге кельген мусафирлер гольни мытлакъа 
зиярет этелер. 

И. Эмировдан 
1. Бу метин не акъкъында? 
2. Метиннинъ эсас къысмыны бельгиленъиз. 
З. Эсас къысмыны бир къач кере окъуп, беян язынъыз. 


105-мешгъулиет. Ресимге бакъынъыз. 


Право для безоплатного розміщення підручника в мережі Інтернет має 
Міністерство освіти і науки України Һр://гпоп.доу.иа/ та Інститут модернізації змісту освіти Һќрѕ://ітго.доу.иа 


Ярдымджы сёзлер: дагъгъа бардыкъ, ава 
кунешли, сепетлерге джыйдыкъ, чалылар ара- 
сында, кирпи ташый, къышкъа азырлана, пек 
бегендик, болдурып къайттыкъ. 


1. Ярдымджы сёзлерге эсасланып, икяе уйдурынъыз. 
Икяени бойле башланъыз: «Базар куню анам, бабам, 
къыз къардашым ве мен...» 

2. Метинни дефтеринъизге язынъыз. 


Є 


106-мешгъулиет. Окъунъыз. 


Сарардылар багъ-багъчалар, 
Учып кетти турналар. 
Бизнен къалды бозторгъайлар, 
Чавкелер ве къаргъалар. 
Ф. Самединов 


5 


. Шиирде насыл йыл мевсими акъкъында айтыла? 
Мевзусы кенъ я да тармы? Шиирге насыл серлева 
къоймакъ мумкюн? 

2. Шиирни дефтеринъизге язып алынъыз. Сагъыр 

тутукъларнынъ астыны сызынъыз. 

3. Шиирде анььлгьан кьушларньнь ресимлерини 


© 


япынъыз. 


Нузет Умеров 


Нузет Умеров белли бала- 
лар языджысыдыр. Онынъ 
балалар ичюн язгъан шиир ве 
икяелерини эм балалар, эм 
буюклер меракънен окъуйлар. 

Языджынынъ «Акъ алтын масалы», «Амет 
ве кирамет», «Алтын урлукъ» киби эсерлери- 
ни эр кес биле. Нузет Умеров озь эсерлерини 
къырымтатар ве рус тиллеринде яза. Шимди 
языджы Акъмесджит шеэринде яшай. 


Тылсымлы къабакъ 


Азбармызда мор къабакъ. 
Инанмасанъ — кель де, бакъ! 


Кельди къара Къырмыскъа: 
Къабакъкъа бакъа-бакъа, 
Бою етти къабакъкъа! 


Азбарда эки къабакъ. 
Инанмасанъ — кель де, бакъ! 


Секирип кельди Бакъа: 
Къабакъкъа бакъа-бакъа, 
Бою етти къабакъкъа! 


Азбармызда учь къабакъ. 
Инанмасанъ — кель де, бакъ! 


Келип бакъты къабакъкъа 
Шубеленген Сыдыкъа. 


Къабакъкъа бакъа-бакъа, 
Бою етти къабакъкъа! 


Азбармызда мор къабакъ. 
Инанмасанъ — кель де, бакъ... 


1 


— 


. Бу шиирде не акъкъында айтыла? 
. Шиирни ифадели окъунъыз. 


А 


№ 


• мор — фіолетова (-ий, -е) 
шубеленмек — сумнватися 

Къырымтатар тили 


Абзац 


107-мешгъулиет. 2-нджи сыныфта огренген абзац 
акъкъында бильгилеримизни хатьрлайькь ве нокъта- 
лар ерине келишкен сёзни я да сёз бирикмесини тапып 
айтайыкъ. 

Абзацкъа даа ... дейлер. 

Абзац — язма нутукънынъ ... . 


Абзац... ... башлана. 
Абзацнынъ биринджи сатыры бираз ... чеки- 
лип языла. 


Ярдымджы сёзлер: сагъ тарафкъа, янъы 
сатырдан, къысмыдыр, сатырбашы. 


ба Джумлелерни дефтеринъизге язып алынъыз. 


Буны билинъиз! 


Мундериджеси муреккеп олгъан метинлер 
абзацларгьа болюне. Абзацлар бири-биринен 
манаджа багълы олалар. 


Эр бир абзац сатыр башындан язылыр. 


108-мешгъулиет. Метинни окъунъыз. 


Кьаве — халкъымызнынъ 
энъ севимли ичимликлеринден 
бири. 


Къаве терегининъ емиш- 
леринен биринджи оларакъ 
араплар меракъланып башла- 
гъан. Сонъра къавени Авропа- 
гъа кетиргенлер. 

Къаве къокъусы сабадан 
эвлеримизни толдура, юкъудан 
уята. 

8 


1. Метиннинъ эсас фикрини анълатынъыз. Серлева 
къоюнъыз. 

2. Метин къач абзацкъа болюне? 

З. Метинни дефтеринъизге кочюринъиз. Дудакълы 
созукъларнынъ астыны сызынъыз. 


109-мешгъулиет. Окъунъыз. 


Багъчасарай -- Къырымнынъ къадимий 
шеэри. Бу шеэр озюнинъ тарихий Хансарайы- 
нен, чешит ядикярлыкъларынен, медресе ве 
джамилеринен бутюн алемге белли. 

Онынъ эр бир сокъагъы, эви, дагъы бизге 
Ватанымызнынъ ве халкъымызнынъ тарихыны 
анъдыра. Багъчасарай шеэри зияретчилерде 
буюк меракъ догъура. Эр сене Багъчасарайгъа 
бинълернен туристлер келе. 


1. Метинни учь абзацкъа болюнъиз. 
2. Эр бир абзацта не акъкъында айтыла? 
3. Метинни дефтеринъизге кочюрип язынъыз. 


4. Шеэр, ядикярлыкъ сёзлерини сес ве арифлер боюн- 
джа талиль этинъиз. 

110-мешгъулиет. Окъунъыз. 
Чам 

Къырым дагъларынынъ тёпе- 
леринде чам тереклери чокъ 
осе. 

Чам — ине япракълы терек. 
Бу терек яз-къыш ешиль тура. 
Онъа пек чокъ ярыкъ ве кунеш 
нуру керек. 

Чам терегининъ тамырлары пек узундыр. 
Терек озьтамырларынентопракънынъ энътерен 
еринден озюне керек олгъан бутюн мадделерни 
чекип ала. 


Ж. 1. Къырым дагьларынынъ тёпелеринде не чокъ осе? 

Ка 2. Чам насыл терек? Оньа не керек? 

3. Чам терегининь тамырлары насыл? 

4. Озь тамырларынен озюне керек олгъан бутюн мадде- 
лерни не ерден чекип ала? 


5. Биринджи абзацны дефтеринъизге кочюргенде, сёз- 
лерни эджаларгъа болип язынъыз. 
. Ургьу тюшкен эджаларнынъ астыны сызынъыз. 


7. Тура, терен сёзлерининъ схемасыны япынъыз. 


© 


в 111-мешгъулиет. Окъунъыз. 


Сувукъ къыш, къар къаплады, чана таялар, 
къар топу ойнайлар, къарбаба ясайлар, къышны 
севелер. 


тизинъиз. 
2. Метинге серлева къоюнъыз. 


3. Метинни абзацларгъа болип, дефтеринъизге 
язынъыз. 


ба 1. Берильген сёз бирикмелери ярдымынен метин 


Бу не демектир? 
РУВУКЬ: == къыш 

Эшреф Ибраим 


Ягъар учып, ойнашып, 
Йылдыз-йылдыз олып къар. 
Мевсимине ярашып, 
Озюне хас зевкъы бар. 
Аджджы елли къар ягъса, 
Чимтир къулакъ, юзюнъни. 
Ава тынып, кунь чыкъса, 
Къамаштырыр козюнъни. 
Кунь нурунда кумюштен 
Фаркъы ёкъдай корюнир. 
Ахьр-соньу кунештен 
Кьоркькьаньндан о ирир. 


1. Окъунъыз. 


2. Шиирде къар акъкъында не айтыла? Метинге эсасла- 
нып, къарны тасвирленъиз. 
. Шиирни эзберленъиз. 


. Аталар сёзюни окъунъыз. Манасыны анълатынъыз. 
Къышнынъ къары — кузьге берекет. 


хас — властивий 
зевкъ — задоволення, насолода 
чимтир — щипає 

Къырымтатар тили 


Метин чешитлери 


112-мешгъулиет. Метинлерни окъунъыз. Оларны 
тенъештиринъиз. 


Балкъуртлар 


Балкъуртлар бутюн яз бою 
турмадан чалышалар. 
Оларнынъ балындан инсан- 
лар да файдаланалар. 
Балкъуртлар къышта, сувукъ 
олгъанда, уюшип къалалар. 
Баарьде, авалар къыздыргъаны- 
нен, топлагъан балны ашайлар. 
А. Э. Герайбайдан 


^^ 


лу. 1. Бу метинде не акъкъында икяе этиле? 
ба 2. Метинден суальге келишкен сёзлерни тапып язынъыз. 
Балкъуртлар (не япалар?) ..., ..., .... 


Хачлы бий 


Багьча бийлери къалын, 
томалакъ къурсакълы, бугъумлы 
ве тюклю, секизаякълыдырлар. 
Аякъларынынъ уджунда таракъ 
киби тырнакълары бар. 

Аркъаларында беяз бенек- 
лер хач шекилли олгъанындан, 
оларгъа хачлы бий дейлер. 

А. Э. Герайбайдан 


5 1. Метинден суальге келишкен сёзлернитапып язынъыз. 
БИЙ (Насыл?) газ аран ханә ыа 
2. Оларгъа не ичюн хачлы бий дейлер? 


ШЕУ 

Кьаплан 

Къапланнынъ ёлакълы териси кунеш шавле- 
леринден сарарып кьуругьан отларнынъ ве кьа- 
мышларнынъ тюсюне ошай. Мына бу себептен 
кьапланнь корьмек къыйындыр. 

Къаплан озь тюсюнден файдаланып, озенге 
сув ичмеге кельген айванларны от-оленлер ве 
къамышлыкълар арасындан козетип тура, апан- 
сыздан оларнынъ устюне атыла. 


/ - Не ичюн къапланны корьмек къыйын? Метинден тапып 
окъунъыз. 


Метинде бир кимсе я да бир шей акъ- 
къында икяе этильсе — икяе метини олур. 
Метинде бир де бир предметя да айван 


тасвирленсе — тасвирлев метини олур. 

Метинде бир шей акъкъында фикир 
юрьсетильсе, аньлатьлса -- муляаза 
метини олур. 


Ба 1. Метинлернинъ къайсы бири икяе метини, къайсы 
а; бири — тасвирлев, къайсы бири — муляаза метини 
олур? 
2. Бегенген метинни дефтеринъизге кочюринъиз. 

а 

113-мешгъулиет. Окъунъыз. 


Меним бабам — юзюмджи. Бабам коюмиз- 
нинъ юзюм багъында чалыша. Баарьде бабам 
юзюм тюплерини пытай, багълай. Язда сувара, 
чапалай. Кузьде исе асралгъан махсулны джыя. 

Мен де багъгъа барып, бабама ярдым этем. 


1. Бу метинде не акъкъында икяе этиле? 

2. Бу насыл метин (икяе, тасвирлев, муляаза)? 

3. Къайд этильген сёзлерде къач сес ве къач ариф олгъа- 
ныны айтынъыз. 

4. Метинни дефтеринъизге кочюрип язынъыз. 


5. Ана-бабаларынъызнынъь зенаатлары акъкъында 
суаль-джевап вастасынен бири-биринъизден сорап 
билинъиз. 


114-мешгъулиет. Окъунъыз. 
Итбурун 


Орман аланлыгъында устю чечек толу чалы- 
ны корьмек мумкюн. 

Чалынынъ назик чечеклери гуллерге бенъ- 
зей ве бутюн этрафкъа аджайип къокъу сачалар. 
Чалынынъ пытакълары тикенлидир. Бу чалы — 
кийик гуль. Халкъ арасында онъа «итбурун» да 
дейлер. 

1. Метинде насыл чалы тасвирленген? 

2. Метиннинъ чешитини тайинленъиз. 

З. Экинджи джумлени дефтеринъизге язып алынъыз. 
4. Индже созукъларнынъ астыны сызынъыз. 

115-мештъулиет. Окьунььз. Метинге серлева 
къоюнъыз. 


9 4 

Айшенинъ битасы ве анасы — чебер тики- 
джилер. Айшечик олардан нагььш ишлерининъ 
сырларыны огренди. 

Айше къокълаларыны къырымтатар урбала- 
рына кийиндирмеге севе. Урбаларыны чешит 
миллий орьнеклернен яраштыра. Онынъ мил- 
лий къокьлалары Акьмесджитте кечирильген 
сергиде нумайыш этильди. 


. Бу метинде ким акъкъында икяе этиле? 

. Айшенинъ анасы ве битасы кимлердир? 

. Айше олардан нени огренди? 

. Айше къокълаларына насыл урба кийдирмеге севе? 


. Метинге эсасланып, икяе этинъиз. Метиннинъ чеши- 
тини тайинленъиз. 
6. Экинджи абзацны дефтеринъизге язып алынъыз. 


сь ог — 


116-мешгъулиет. Окъунъыз. Дефтеринъизге 
кочюринъиз. 

Эвель заманларда чобан зенааты урьметли 
зенаатлардан бириси сайыла эди. Чобан олмакъ 
къолай дегиль. Чобан джесюр, чалт, акъыллы 
олмакъ керек. Айванлар яраланса я да хаста- 
ланса, оларны тедавийлемеге бильмек керек. 


1. Метинде насыл зенаат акъкъында фикир юрьсетиле? 


2. Бу насыл метин? Чешитини тайинленъиз. 
3. Джесюр, чалт сёзлерине схемалар япынъыз. 

Юнус Темиркьая 


Къыш ве балалар 


Багь-багьча, челлерде 
Ятмакьта терен кьар! 
Бу сувукь куньлерде 
Кьушларгьа омюр тар! 


Кьаргьалар, торгьайлар 
Ем излеп кезмекте. 
Къызчыкьлар, огьланлар 
Къыштан зевкь сезмекте. 


Олар эеджанлы, 
Козьлери чокъ джанлы. 
Оларда къуванч бар, 
Оларда ишанч бар. 


Чаналар устюнде 
Сызгъырып кетмеге! 
Бири-бирин артындан 
Къувалап етмеге! 


а 1. Шиирни ифадели окъунъыз. 
каг. 2. «Къушларгъа омюр тар» сатырыны насыл анълай- 
сынъыз? 
З. Муэллиф балаларнынъ къуванчыны насыл тасвир- 
лей? Метинден тапып окъунъыз. 


== • излемек — шукати 
= . зевкь сезмек — насолоджуватися 
- сызгъырмакъ — свистіти 
• къуванмакъ — радіти 

Къышта орманны къалын кьар ёргъаны кьап- 
лай. Кьуругьан осюмликлер ве япракълар къар 
курьтюги астында къалалар. Орманда яшагъан 
сыгъынлар озьлерине ем тапалмай, чокъ вакъыт 
ач юрелер. Ве лячаре, орман этегине чыкъып, 
адамлардан имдат беклейлер. 

Ормангъа якъын, койнинъ четинде, топлан- 
гъан буюк бир черен пичен бар экен. Бир сы- 
гъын бузавынен шу черенге ашыкъкъанда, 
пешлерине эки ач къашкъыр тюше ве оларны 
къувып башлайлар. Сыгъынлар къашкъырлар- 
дан къоркъып, догъру койге таба чапалар. 

Койнинъ четиндеки азбарда къар куреп юрь- 
ген он – он эки яшларында Асанчыкъ, сыгъын- 
ларны ве оларны къувалагъан къашкъырларны 
коре. Огъланчыкъ ишнинъ асылыны анълай да, 

тез-тез азбар къапуны артынадже ача. Сыгъын- 
лар азбаргъа киргенинен, Асанчыкъ къапуны 
къапатып, мандалыны сюре. Къапугъа келип 
урулгъан ве ер тырнакълап улугъан къашкъыр- 
ларгъа исе Асанчыкъ копегини чезип йибере. 


Мэна 


а Уч 
Є. 


Къашкъырлар копекни корьгенинен, аркъа- 
гъа чевирилип, табана къувет зувалар. 

Асанчькь къашкъырлардан къуртулгъан 
сыгъынларгъа севинип бакъа да: 

— Токътанъыз, айванлар, шимди сизге 
арандан къокъулы пичен чыкъарып беририм, — 
деп, сыгъырлар тургъан аран ичине кирип кете. 
Бир аньден сонъ бир къучакъ пиченни чыкъа- 
рып, сыгъынларнынъ огюне ташлай. Сыгъын- 
лар озьлерининъ кийиклигини унутып, пиченге 
иштаанен япышалар. 

Асанчыкъ сыгъынларны, къарлар ирип ер 
ачылгъандже, озь азбарында пиченнен бакъа, 
туз ялата, сувара эди. Айванлар ве Асанчыкъ 
бири-бирлерине пек алышалар. Асан янлары- 
на келип, оларнынъ аркъаларыны сыйпалай, 

боюнларындан кьучакьлай зди. Баарьде сы- 
гъынларны ормангъа айдагьанда, Асанчыкъ- 
нынъ козьлеринден яшлары тамлады. 

Шимди яз! Сыгъыннынъ бузавы энди анасы 
киби олгъан. Олар Асанчыкъны унутмайлар. Эм 
олар эминлер ки, эгер къыш келип, башларына 
сыкълет тюшсе, достлары Асанчыкъ эр вакъыт 
оларгъа ярдым къолуны узатыр. Бу — инсангъа 
буюк ишанч. 


1. Не ичюн сыгъынлар къышта ач юрелер? 


2. Ормангъа якъын, койнинъ четинде не бар экен? Бир 
сыгъын бузавынен къайда ашыкъалар? 

З. Эки ач къашкъыр не япа? Сыгъынлар къоркъып, къай- 
да чапалар? 

4. Сыгъынларны къашкъырлардан ким къуртара? Бу акъ- 
та метинге эсасланып икяе этинъиз. 

5. Метинни парчаларгъа болюнъиз. Эр бир парчагъа 
серлева къойып, план тизинъиз. Планны дефтери- 
нъизге язынъыз. 


- имдат — допомога 
- мандал — засув 

- иштаа — апетит 

• эмин — упевнений 

- сыкьлет — невдача 
• ишанч — надія 

адам -- инсан 
айнеджи -- кьурназ 
алем -- дюнья 


4) асрамакь -- осьтюрмек 
5) аш-- емек 

6) байыр — къыр 

7) бет — юзь 


) 
) 
) 
) 
) 
) 
) 
) бутюн — эписи 
9) догьмуш — сой — сой-соп — акьраба 
0) ель — рузгяр 
1) иш — эмек 
2) кичик — уфакь 
з) къачан — не вакъыт — не заман 
) лезет — дам 
у небатат — осюмлик 
унур - шавле 
„ойле — бойле -- шойле 
18) орьнек — нумюне 
19) от — ОТ-ОЛен — когет 
20) тез — чабик 
21) текяран — азчыкъ 
у темиз — пак 
„тербие — эдеп 
у тертип — низам 
утюс — ренк 
) феракьланмакь — кьуванмакь 
„чалышмакъ — ишлемек 
) чешит — тюрлю 
) эль — КЪОЛ 
) яшайыш — омюр 


29 
30 

аз — чокъ 
артында — огюнде 


мə — 


з алмакъ — бермек 
4) балабан — уфакъ 
5) башы — сонъу 

6 


— 


беяз — къара 

белли — белли дегиль 
бегенмек — бегенмемек 
10) гедже — куньдюз 

11) дюльбер — чиркин 

12) ишкир — тенбель 

13) кенъ — тар 

14) отурмакъ — турмакъ 
15) саба — акъшам 

16) севги — нефрет 

17) тез — яваш 

18) темиз — кирли 

19) тербиели — тербиесиз 
20) узун — къыскъа 

21) файда — зарар 

22) файдалы — файдасыз 
23) хатырламакъ — унутмакъ 
24) чешит — тюрлю 

25) эрте — кеч 

26) юваш — атик 

27) юксек — алчакъ 

28) ЯНЪЫ — ЭСКИ 


о о 


) 
) 
) 
) 
) 
) бар — ёкъ 
) 
) 
) 
0 

Имля лугъаты 


авес 
авеслик 
авджы 
агъа 
адым 
баарь 
багьча 
байыр 
бибер 
бираз 
борджлу 
бугунь 
вакъыт 


голь 
гугюм 


гьурур 
дагь 
дерслик 
дикькьат 
диньлемек 
долап 
дюльбер 
еди 
единджи 
едишер 
емиш 
влджу 
ёлакъ 
журнал 


зевкъ 
зенаат 


илядж 
ири 

ичюн 

йип 

Йыл 
йылан 
йымшакъ 
кимдир 
козь 
козьлюк 
косьтермек 
кирпи 
къыйЙыш 
къозу 
къомшу 
лезет 
лезетли 
маматеке 
метин 
мешгъулиет 
мусафир 
нокъта 
нутукъ 
орьтю 
осьмек 
папий 
пападие 
раатлыкъ 
раатланмакъ 
сабун 
сильгич 

табиат 
темиз 
теляффуз 
тюневин 
тюрлю 
уйле 
урьмет 
фырчы 
хайыр 
чёкюч 
чиркин 
джевиз 
джыймакь 
шадырван 
шаир 
шеэр 
шиир 
шимди 
эзберлемек 
эким 
эрик 

эчки 
юкъу 
юньлю 
ягьмур 
ягьмурлы 
яйла 

